Εργατική Αλληλεγγύη - Eμπρηστής είναι ο καπιταλισμός: Να διώξουμε την κυβέρνηση της καταστροφής\nΣωτήρης Κοντογιάννης, Ιωάννα Λούβρου 04/07/2007, No 774\nSTOP στις ιδιωτικοποιήσεις και τις περικοπές που διαλύουν Πυροσβεστική και ΔEH\nSTOP στους κερδοσκόπους γης που καταπατούν δάση και ελεύθερους χώρους\nNα δυναμώσουμε την Aντικαπιταλιστική Aριστερά\nΠάνω από 200.000 στρέμματα δάσους αφάνισαν οι πυρκαγιές, που ξέσπασαν την περασμένη εβδομάδα, σχεδόν ταυτόχρονα, σε εκατοντάδες σημεία της χώρας. Η Πάρνηθα, ο τελευταίος περιαστικός πνεύμονας πρασίνου της Αθήνας, καταστράφηκε ολοκληρωτικά: τα δυο τρίτα του Εθνικού Δρυμού, 25 χιλιάδες στρέμματα ελατοδάσους και πευκοδάσους, μετατράπηκαν σε ένα σωρό από στάχτες, αποτεφρωμένα πτώματα σπάνιων ζώων, κάρβουνα και μισοκαμένα ξύλα.\nΣτο Πήλιο, οι φλόγες αφάνισαν πάνω από 30 χιλιάδες στρέμματα. Το δάσος κωνοφόρων στο Δέλτα του Νεοχωρίου έχει πάψει να υπάρχει. Εξίσου "βιβλικές" είναι και οι καταστροφές στο Σχηματάρι, στην Χαλκιδική, στην Λάρισα, στον Πόρο, ...\nΟι συνέπειες αυτής της εβδομάδας των πυρκαγιών θα είναι δραματικές για το περιβάλλον: τα καιρικά φαινόμενα στην Αθήνα -και όχι μόνο- θα είναι, σύμφωνα με τους επιστήμονες, ακόμα πιο "ακραία". Οι βοριάδες, που δρόσιζαν την Αθήνα φέρνοντας ψυχρό αέρα από την Πάρνηθα, θα είναι τώρα ζεστοί και οι καύσωνες θα είναι ακόμα πιο ανυπόφοροι. Οι βροχές θα μετατρέπονται σε χείμαρους και σε πλημμύρες. Η ρύπανση της ατμόσφαιρας θα είναι ακόμα πιο έντονη.\nΚαι οι συνέπειες αυτές θα κατατρέχουν τον πληθυσμό για δεκαετίες και δεκαετίες: το ελατοδάσος της Πάρνηθας χρειάστηκε αιώνες για να δημιουργηθεί. Το πιο πιθανό είναι ότι δεν θα ξαναγεννηθεί ποτέ. Και το ίδιο ισχύει για ολόκληρο τον κύκλο της ζωής-των σπάνιων φυτών, μανιταριών, εντόμων, ερπετών, πουλιών και θηλαστικών-του δάσους.\nΠοιός φταίει για αυτή την καταστροφή; Η κυβέρνηση υποστηρίζει τώρα ότι η επιχείρηση της αντιμετώπισης των πυρκαγιών "στέφθηκε από μερική επιτυχία". Σωστά: στην Πάρνηθα, έμειναν ολόκληρες 13 χιλιάδες στρέμματα δάσους ανέπαφα. Ολική επιτυχία κατά τον Πολύδωρα -που έκανε αυτή την προκλητική δήλωση-θα ήταν, προφανώς, να μην μείνει ούτε ένα.\nΚαι στα κανάλια οι "Σέρλοκ Χολμς" που προσπαθούν να βγάλουν την κυβέρνηση λάδι ψάχνουν για εμπρηστές και σκοτεινούς κύκλους που μηχανεύονται ύποπτα σενάρια. Οι πραγματικοί εμπρηστές, όμως, βρίσκονται στα ίδια τα πολυτελή γραφεία των υπουργείων.\nΟ πρώτος εμπρηστής, αυτός που έριξε την σπίθα της φωτιάς, είναι δίχως αμφιβολία η ΔΕΗ. Το άρθρο της Κύρας Αδάμ στην Ελευθεροτυπία (Δευτέρα 2 Ιούλη) είναι αποκαλυπτικό: η ΔΕΗ έχει καταδικαστεί πολλές φορές από δικαστήρια για την πρόκληση πυρκαγιών από σπινθήρες στα δίκτυα υψηλής τάσης. Αυτόπτες μάρτυρες στο χωριό Στεφανή είδαν σπινθήρες στην κορυφή ενός πυλώνα, στην περιοχή από όπου ξεκίνησε η φωτιά.\nΓιατί προκαλούν σπινθήρες οι πυλώνες; Η απάντηση είναι πολύ απλή: από έλλειψη συντήρησης. Το στρώμα της βρώμας που επικάθεται σιγά-σιγά στους μονωτήρες δεν αντέχει την υψηλή τάση. Το ρεύμα που το διαπερνάει ξαφνικά -με την μορφή σπινθήρα- υπερθερμαίνει τα μέταλλα, τα λιώνει και τα διασκορπίζει, με την μορφή πυρακτωμένων σταγόνων, στο δάσος.\nΌπως γράφει η Κύρα Αδάμ, η ΔΕΗ είχε κλείσει το 2003 συμφωνία με μια εταιρία από την Πορτογαλία για τον καθαρισμό των μονωτήρων με ειδικά μίνι-ελικόπτερα που θα πετούσαν πάνω από τους πυλώνες. Ύστερα, όμως, ήρθαν τα σχέδια ιδιωτικοποίησης και το κόστος του καθαρισμού κρίθηκε "απαγορευτικό" -με τέτοια έξοδα ποιος επενδυτής θα θεωρούσε την ΔΕΗ "ευκαιρία"; Το πρόγραμμα εγκαταλείφθηκε. Τις συνέπειες θα τις πληρώσουν τώρα εκατομμύρια άνθρωποι -και θα συνεχίζουν να τις πληρώνουν τα παιδιά τους και τα εγγόνια τους και τα δισέγγονά τους.\nΑπό μόνοι τους, όμως, οι σπινθήρες της ιδιωτικοποίησης δεν θα μπορούσαν να προκαλέσουν ποτέ μια τόσο μεγάλη καταστροφή αν δεν είχαν τον συνεργό τους -την διάλυση της πυροσβεστικής χάριν των περικοπών και της μείωσης των ελλειμμάτων. Από τις 12.500 οργανικές θέσεις προσωπικού που θα έπρεπε να έχει η πυροσβεστική οι 4000 είναι κενές. Η εικόνα των εποχικών δασοπυροσβεστών -που προσλαμβάνει κάθε καλοκαίρι η κυβέρνηση για να απολύσει προκλητικά "ως άχρηστους" τον χειμώνα, είναι ακόμα πιο δραματική: δεν είναι μόνο λίγοι -φέτος είναι οι μισοί από ότι πέρσι. Είναι και κατά κανόνα ανεκπαίδευτοι.\nΔεκάδες πυροσβεστικά οχήματα που θα μπορούσαν να παίξουν κρίσιμο ρόλο στις πρώτες ειδικά ώρες της πυρκαγιάς έμειναν ακινητοποιημένα -όχι γιατί είχαν κάποια βλάβη. Απλά γιατί δεν υπήρχε οδηγός να τα οδηγήσει. Πολλά άλλα έφτασαν στους προορισμούς τους με δυο μόνο άτομα -τον οδηγό και έναν χειριστή- αντί για τρία που χρειάζονται.\nΚαι δεν ήταν μόνο αυτό. Οι δασικοί δρόμοι είναι στενοί και εγκαταλελειμμένοι. Συχνά τα πυροσβεστικά οχήματα -που ζυγίζουν πάνω από δέκα τόνους- δεν μπορούσαν να προσεγγίσουν στις εστίες της φωτιάς. Το πρώτο λιθαράκι για την σημερινή καταστροφή μπήκε το 1998, με την διάλυση του ειδικού σώματος των δασοπυροσβεστών και την ενσωμάτωσή τους στην πυροσβεστική -για την συγκράτηση του κόστους φυσικά. Οι περικοπές των επόμενων ετών συμπλήρωσαν την εικόνα: το προσωπικό συρρικνώθηκε, τα ειδικά οχήματα εξαφανίστηκαν, οι παραγγελίες πυροσβεστικών αεροπλάνων πάγωσαν και τα ειδικά διασκευασμένα ελικόπτερα της αεροπορίας έμειναν στο έδαφος για να μην γράψουν, άσκοπα, ώρες πτήσης...\nΌσο για τον ίδιο τον ανώτατο προϊστάμενο της πυροσβεστικής υπηρεσίας, τον υπουργό Δημόσιας Τάξης Βύρωνα Πολύδωρα, προτίμησε, όταν ξέσπασαν οι πυρκαγιές, αντί για την Πάρνηθα, το Πήλιο ή το Σχηματάρι, την Άμφισσα, για να παραβρεθεί σε εκδήλωση για την ανασύσταση της Αγροφυλακής -μια παλιά υπόσχεση της δεξιάς προς τα γαλάζια παιδιά της. Μόνο όταν τον ειδοποίησε ο Καραμανλής αποφάσισε να διακόψει την επίσκεψή του και να πάει στα Δερβενοχώρια, όπου φυσικά οι κάτοικοι τον υποδέχτηκαν όπως ακριβώς του άρμοζε: με φωνές και βρισιές, σαν έναν από τους υπεύθυνους της καταστροφής.\nΟι πυροσβέστες έδωσαν πραγματική ηρωική μάχη με τις φλόγες. Κάποιοι πλήρωσαν την αυτοθυσία τους αυτή ακόμα και με την ζωή τους. Ο πόλεμος, όμως, είχε κριθεί από τα πριν. Οι πυροσβέστες "προδόθηκαν" στο όνομα της μείωσης του κόστους και των περικοπών.\nΚάτω από το βάρος της γενικής κατακραυγής ιδιαίτερα εξαιτίας της πυρκαγιάς στην Πάρνηθα (αφού η κυβέρνηση Καραμανλή «κατάφερε» να κάψει 1 από τους 10 εθνικούς δρυμούς της χώρας) ο Καραμανλής μοιράζει τώρα υποσχέσεις ότι τα καμένα δάση θα αναδασωθούν. Οι υποσχέσεις αυτές, όμως, δεν είναι απλά και μόνο υποκριτικές: είναι και επικίνδυνες. Η Πάρνηθα κινδυνεύει να μετατραπεί από άγριο δάσος σε πάρκο, με πεύκα και ακακίες -όπως προτείνεται ήδη από διάφορους. Με άλλα λόγια σε ένα είδος “γεωπονικού εργοταξίου”, μια φανταστική ευκαιρία για τους εργολάβους του είδους.\nΤα πευκοδάση έχουν φυσικούς μηχανισμούς αναγέννησης και ανακάμπτουν μετά το πέρασμα της φωτιάς. Το μόνο που μπορεί να καταφέρει μια τεχνητή αναδάσωση -ειδικά με ξενικά είδη- είναι να εμποδίσει αυτόν τον μηχανισμό και έτσι να αλλοιώσει και να υποβαθμίσει το φυσικό οικοσύστημα. Τα ελατοδάση δεν έχουν αντίστοιχους προσαρμοστικούς μηχανισμούς στις πυρκαγιές. Αν έχουν παραμείνει κάποιες μεμονωμένες συστάδες δέντρων ανέπαφες, ίσως υπάρχει η ελπίδα ότι αργά-αργά θα μπορέσουν κάποτε να επεκταθούν. Και για τις δυο περιπτώσεις αυτό που χρειάζεται είναι να προστατευτούν οι περιοχές αυστηρά: να μην ξανακαούν, να μην μετατραπούν σε οικόπεδα ή σε βοσκότοπους. Και αυτό σημαίνει ένα και μοναδικό πράγμα: να προστατευτούν από τους στόχους της “αποκατάστασης” του Καραμανλή και της παρέας του.\nΓιατί το πραγματικό όνειρο της κυβέρνησης της Νέας Δημοκρατίας δεν περιορίζεται μόνο σε ένα περιαστικό πάρκο: το όνειρό της είναι μια Πάρνηθα "αξιοποιημένη" -οικοπεδοποιημένη, διάσπαρτη από δρόμους "υψηλής ταχύτητας" στο πρότυπο της Αττικής Οδού, με κολοσσιαία υπερκαταστήματα σε στιλ "The Mall", ξενοδοχεία πολυτελείας και ότι άλλο μπορεί να σκαρφιστεί η "ιδιωτική πρωτοβουλία". Αυτό είναι το νόημα της αναθεώρησης του άρθρου 24 του Συντάγματος που θέλουν να προωθήσουν.\nΠριν από δυο μόνο βδομάδες η κυβέρνηση αποπειράθηκε να περάσει ένα νομοσχέδιο που θα νομιμοποιούσε τις 30.000 περίπου παράνομες βίλες που έχουν ξεφυτρώσει τα τελευταία χρόνια μέσα στις δασικές εκτάσεις. Ο φόβος της κατακραυγής -ειδικά μέσα σε μια προεκλογική περίοδο- ανάγκασε τελικά τον Καραμανλή, την τελευταία στιγμή, να το βάλει στο συρτάρι, μέχρι νεωτέρας φυσικά. Και αυτό δεν ήταν παρά η τελευταία από μια ολόκληρη σειρά από προκλητικές επιθέσεις στις δασικές εκτάσεις.\nΤον Ιούνη του 2006 το ΥΠΕΧΩΔΕ αναγκάστηκε να αποσύρει ένα ακόμα προεδρικό διάταγμα που αφορούσε την Πάρνηθα: ένα διάταγμα που χάριζε ουσιαστικά χιλιάδες στρέμματα δάσους σε μια σπείρα μεγαλοκαταπατητών και κερδοσκόπων που έχουν βάλει στο μάτι τον "εθνικό δρυμό". Ποιοι είναι αυτοί;\nΟ πρώτος και καλύτερος δεν είναι άλλος από την εκκλησία. Η εκκλησία διεκδικεί με βάση διάφορα ανυπόστατα έγγραφα μια έκταση στους πρόποδες της Πάρνηθας 10.000 στρεμμάτων! Πολλά από αυτά τα στρέμματα τα έχει ήδη πουλήσει σε ιδιώτες -που διεκδικούν τώρα με δικαστικές αγωγές τα "οικόπεδά τους".\nΜετά έρχεται το Μοντ Παρνές -το καζίνο και ξενοδοχείο στην κορυφή της Πάρνηθας που έμεινε προκλητικά ανέπαφο από τις φλόγες, παρόλο που έκαψαν τα πάντα γύρω του. Το Μοντ Παρνές διεκδικεί 600 στρέμματα για να επεκτείνει το ξενοδοχείο και το πάρκινγκ των υψηλών επισκεπτών του καζίνου.\nΣτο τέλος ακολουθεί η Ιπποκράτειος Πολιτεία -ένας κατασκευαστικός όμιλος ουσιαστικά που διεκδικεί μια έκταση 7.000 στρεμμάτων(!) στη ανατολική πλευρά του Δρυμού.\nΤο διάταγμα του Σουφλιά ικανοποιούσε, σχεδόν φωτογραφικά, όλες τους τις επιδιώξεις. Το Μοντ Παρνές και η Ιπποκράτειος Πολιτεία θα έπαιρναν ότι ζητούσαν. Η εκκλησία θα μπορούσε να πουλήσει τα "οικόπεδά" της και οι αγοραστές να χτίσουν επιτέλους τις βίλες των ονείρων τους, αφού 27.000 στρέμματα "δασικής ή ημιδασικής" έκτασης θα παραδίδονταν για οικιστική ανάπτυξη. Φυσικά ο χαρακτήρας της περιοχής δεν θα αλλοιωνόταν: για να χτίσεις θα έπρεπε να έχεις τουλάχιστον 20 στρέμματα στην ιδιοκτησία σου (όχι να πάει ο κάθε μπατίρης να χτίσει ένα άθλιο παραγκόσπιτο). Και ο συντελεστής δόμησης θα ήταν πολύ μικρός: μια πολιτεία-παράδεισος για αυτούς που το αξίζουν! Το διάταγμα ήταν τόσο προκλητικό που ανάγκασε ακόμα και το Συμβούλιο της Επικρατείας να το καταγγείλει. Στο τέλος η κυβέρνηση αναγκάστηκε να κάνει πίσω. Τώρα όλοι αυτοί τρίβουν σίγουρα τα χέρια τους. Επιτέλους οι προσευχές των μητροπολιτών εισακούστηκαν...\nΚαμιά καταστροφή δεν πρόκειται να συνετίσει αυτό το βρόμικο και αρρωστημένο κύκλωμα. Ο μόνος που μπορεί να τους σταματήσει είναι το κίνημα. Αλλά για να το πετύχουμε αυτό θα χρειαστεί να ξηλώσουμε όχι μόνο την κυβέρνηση αλλά και ολόκληρο το σύστημα της ελεύθερης αγοράς και της κερδοσκοπίας. Ολόκληρο τον καπιταλισμό με άλλα λόγια.


Συμμόρφωση στον τρόπο επιλογής των προϊσταμένων σύμφωνα με το Ν. 4272, άρθρο 26 – Π.Ο.ΜΗ.Τ.Ε.Δ.Υ.\nΣυμμόρφωση στον τρόπο επιλογής των προϊσταμένων σύμφωνα με το Ν. 4272, άρθρο 26\nby Γραμματεία Οκτ 20, 2014 Οκτ 20, 2014 Leave a CommentΣυμμόρφωση στον τρόπο επιλογής των προϊσταμένων σύμφωνα με το Ν. 4272, άρθρο 26Λάρισα - Μαγνησία, Νέα Συλλόγων\nΈγγραφο του Συλλόγου μας προς το Διοικητή του Αχιλλοπούλειου Γενικού Νομαρχιακού Νοσοκομείου Βόλου σχετικά με τον τρόπο επιλογής προϊσταμένων.\nΣΥΛΛΟΓΟΣ ΜΗΧΑΝΙΚΩΝ ΤΕΧΝΟΛΟΓΙΚΟΥ ΤΟΜΕΑ ΑΝΩΤΑΤΗΣ ΕΚΠΑΙΔΕΥΣΗΣ ΔΗΜΟΣΙΩΝ ΥΠΑΛΛΗΛΩΝ ΛΑΡΙΣΑΣ- ΜΑΓΝΗΣΙΑΣ (ΣΥ.ΜΗ.ΤΕ.Δ.Υ Λ-Μ)\nΙΩΝΟΣ ΔΡΑΓΟΥΜΗ 9 – Τ.Κ. 41222\nΠΡΟΣ : Διοικητή Αχιλλοπούλειου Γενικού Νομαρχιακού Νοσοκομείου Βόλου\nΘΕΜΑ: Συμμόρφωση στον τρόπο επιλογής των προϊσταμένων σύμφωνα με το Ν. 4272, άρθρο 26.\nσύμφωνα με το Νόμο 4272 (ΦΕΚ 145/11-07-2014), αρ. 26, είναι απόλυτα ξεκάθαρος ο τρόπος επιλογής προϊσταμένων για όλα τα δημόσια νοσοκομεία.\nΜάλιστα ο Νομοθέτης αναφέρει ρητά, πως στα δημόσια νοσοκομεία της χώρας μέχρι την εφαρμογή των υπό κατάρτιση οργανισμών, εφαρμόζονται τα κάτωθι: “Για τις θέσεις ευθύνης όλων των οργανικών μονάδων των Νοσοκομείων του ΕΣΥ, για τις οποίες προβλέπεται να καταλαμβάνονται από υπαλλήλους των κατηγοριών ΠΕ και ΤΕ, ισχύει η διαζευκτική δυνατότητα επιλογής των προϊσταμένων αυτών.”\nΣυγκεκριμένα στην Τεχνική Υπηρεσία του Νοσοκομείου σας, ενημερωθήκαμε πως έπειτα από υπηρεσιακό συμβούλιο στις αρχές Αυγούστου, τοποθετήθηκε στη θέση του Προϊσταμένου, υπάλληλος η οποία επιλέχθηκε με τον υφιστάμενο οργανισμό που προέβλεπε ΠΕ Μηχ/κό ως προϊστάμενο.\nΕπειδή η απόφαση του Υπηρεσιακού Συμβουλίου είναι μεταγενέστερη της ημερομηνίας έκδοσης του ΦΕΚ του Ν. 4272 και συνεπώς όχι σύννομη, παρακαλούμε για την ακύρωση της εν λόγω επιλογής και την επανατοποθέτηση του Προϊσταμένου της Τεχνικής Υπηρεσίας του Αχιλλοπούλειου Γενικού Νοσοκομείου Βόλου, όπως ρητά ορίζεται και προβλέπεται από το Ν. 4272, άρθρο 26, παρ.2.\nΜΠΕΚΙΑΡΗ ΕΙΡΗΝΗ ΠΕΤΡΟΣ ΑΠΟΣΤΟΛΟΥ\nΝέα απόφαση της Ε.Ε. της Α.Δ.Ε.Δ.Υ. για την αξιολόγηση


"Οι δήμοι καλούνται να είναι σε πλήρη ετοιμότητα για την αντιμετώπιση της έκτακτης κατάστασης"\nHome/Δήμοι/“Οι δήμοι καλούνται να είναι σε πλήρη ετοιμότητα για την αντιμετώπιση της έκτακτης κατάστασης” – Επιστολή Πατούλη προς τους Δημάρχους\n“Οι δήμοι καλούνται να είναι σε πλήρη ετοιμότητα για την αντιμετώπιση της έκτακτης κατάστασης” – Επιστολή Πατούλη προς τους Δημάρχους\n“Οι δήμοι καλούνται να είναι σε πλήρη ετοιμότητα για την αντιμετώπιση της έκτακτης κατάστασης” , αναφέρει μεταξύ άλλων η επιστολή του Προέδρου της ΚΕΔΕ κ. Γιώργου Πατούλη προς τους Δημάρχους της Χώρας .\nΣτο πλαίσιο αυτό, σημειώνει, ότι είναι σημαντικό να ενημερωθούν άμεσα οι δημότες για τη δυνατότητα να αξιοποιήσουν τις Κοινωνικές Δομές των Δήμων και τις θερμαινόμενες αίθουσες (ΚΑΠΗ, γυμναστήρια, συσσίτια, δημοτικά ιατρεία, κ.α.), όπου θα μπορούν να προσφεύγουν.\nΗ Κεντρική Ένωση Δήμων Ελλάδας σε κάθε περίπτωση θα είναι δίπλα σας σε ότι χρειαστείτε».\n“Είμαι βέβαιος ότι και σ’ αυτή τη περίπτωση όλοι θα ανταποκριθούμε με υψηλό αίσθημα ευθύνης, στην άμεση αντιμετώπιση τυχόν προβλημάτων που θα προκύψουν.” , καταλήγει η επιστολή\nΓιώργος Πατούλης Δήμαρχοι δήμοι κακοκαιρία ΚΕΔΕ ΤΟΠΙΚΗ ΑΥΤΟΔΙΟΙΚΗΣΗ\nΣτον Δήμο Παλαιού Φαλήρου εθελοντική αιμοδοσία


Διαχείριση παραληπτών | emailwave\nΔημιουργήστε τις λίστες παραληπτών σας και διαχειριστείτε τους συνδρομητές σας πιο αποτελεσματικά. Το emailwave θα σας βοηθήσει να αυξήσετε τους συνδρομητές σας και να προσαρμόσετε το πρόγραμμα μάρκετινγκ που ακολουθείτε για καλύτερα αποτελέσματα.\nΕπαφές και λίστες παραληπτών Ανέβασμα λιστών παραληπτών\nΔιαχειριστείτε εύκολα τις λίστες παραληπτών σας όπως εσείς επιθυμείτε. Μπορείτε να δημιουργήσετε νέες λίστες, να επεξεργαστείτε και να διαγράψετε υπάρχουσες λίστες, να βρείτε επαφές από γραμμή αναζήτησης καθώς και να προσθέσετε ή αφαιρέσετε παραλήπτες από τις λίστες σας. Ανεβάστε εύκολα τις λίστες με τα emails, τα ονόματα και οποιοδήποτε άλλη πληροφορία για τους συνδρομητές σας. Η πλατφόρμα του emailwave υποστηρίζει το ανέβασμα αρχείων XLS, XLSX, CSV και TXT χωρίς κανένα περιορισμό στον αριθμό των εγγραφών.\nΜάθετε περισσότερα σχετικά με τους συνδρομητές σας βλέποντας μεμονωμένα στοιχεία για κάθε συνδρομητή. Δημιουργήστε προφίλ εισάγοντας στοιχεία όπως χώρα, φύλο, γλώσσα, τίτλο εργασίας κ.α από το ειδικό μενού Address Book και Datasets που προσφέρει το emailwave. Επιλέξτε εύκολα συνδρομητές που ταιρίαζουν στο προφίλ που θέλετε για πιο αποτελεσματικές ενέργειες email μαρκετινγκ.


ΕΠΑ.Λ. Αγίου Νικολάου: Επαναλειτουργεί ο Τομέας Υγείας –Πρόνοιας – Ευεξίας! – Επαγγελματικό Λύκειο Αγίου Νικολάου\nΕΠΑ.Λ. Αγίου Νικολάου: Επαναλειτουργεί ο Τομέας Υγείας –Πρόνοιας – Ευεξίας!\n21 Μαΐου 2018 manolis\nΎστερα από πέντε ολόκληρα χρόνια θα επαναλειτουργήσει στο ΕΠΑ.Λ. Αγίου Νικολάου ο Τομέας Υγείας –Πρόνοιας – Ευεξίας κατά το Σχολικό Έτος 2018-2019. Στις ηλεκτρονικές εγγραφές που έχουν ξεκινήσει από τη Δευτέρα 14 Μαϊου και θα συνεχιστούν έως την Πέμπτη 31 Μαϊου, οι μαθητές που επιθυμούν να εγγραφούν στη Β΄ Τάξη ΕΠΑ.Λ. έχουν τη δυνατότητα να επιλέξουν το συγκεκριμένο Τομέα στο 1ο Ημερήσιο ΕΠΑ.Λ. Αγίου Νικολάου.\nΠρόκειται για ένα πολύ σημαντικό Τομέα με μεγάλη ζήτηση και πολλές επαγγελματικές διεξόδους που είχε λείψει τα τελευταία χρόνια από την κοινωνία της ευρύτερης περιοχής του Δήμου Αγίου Νικολάου, μετά την αιφνίδια κατάργηση 46 ειδικοτήτων ΕΠΑ.Λ. τον Ιούλιο του 2013. Αξίζει να σημειωθεί οτι όλα αυτά τα χρόνια πολλοί μαθητές αναγκάζονταν να μετακινούνται καθημερινά στο ΕΠΑ.Λ. της Ιεράπετρας προκειμένου να φοιτήσουν στο συγκεκριμένο Τομέα.\nΟ Τομέας Υγείας – Πρόνοιας – Ευεξίας διαθέτει συνολικά 9 ειδικότητες, από τις οποίες ο μαθητής μπορεί να επιλέξει στη Γ΄ Τάξη. Δεν είναι ακόμα γνωστό πόσες και ποιες ειδικότητες θα «ανοίξουν» στο προσεχές διάστημα, ωστόσο πληροφοριακά αναφέρεται οτι παλαιότερα στο ΕΠΑ.Λ. Αγίου Νικολάου λειτουργούσαν οι ειδικότητες «Βοηθός Νοσηλευτή» και «Βοηθός Βρεφονηπιοκόμων».\nΣτο σημείο αυτό θα ήθελα να ευχαριστήσω προσωπικά το Διευθυντή Δευτεροβάθμιας Εκπαίδευσης του Νομού Λασιθίου κ. Αϊβαλιώτη Βασίλειο, ο οποίος από την πρώτη στιγμή που ανέλαβε καθήκοντα έσκυψε πάνω από το ζήτημα έλλειψης του Τομέα Υγείας –Πρόνοιας – Ευεξίας από το ΕΠΑ.Λ. Αγίου Νικολάου και με ιδιαίτερο ενδιαφέρον, επιμονή και μεθοδικότητα έκανε όλες τις απαραίτητες διαδικαστικές ενέργειες και έγγραφα προς το ΥΠ.Π.Ε.Θ. με αίτημα την επανίδρυση και επαναλειτουργία του Τομέα στο Σχολείο μας.\nΗ Δ/ντρια του ΕΠΑ.Λ. Αγίου Νικολάου\nΕξεταστικά κέντρα Ειδικών μαθημάτων (Αγγλικά – Γερμανικά)\nΠρόγραμμα εξετάσεων Καθηγητών\nΠρόγραμμα εξετάσεων μαθητών\nΜηχανογραφικό ΕΠΑ.Λ 2017\nΒιβλία τομέα Ηλεκτρολογίας, Ηλεκτρονικής και Αυτοματισμού


Τι πρέπει να σταματήσουν οι γυναίκες να κάνουν στους εαυτούς τους….. | Olga's Everyday Diary\nΚαι να κάποιες ιδέες για να μας βοηθήσουν να προχωρήσουμε μπροστά:\nΣταματήστε να χαζολογάτε – Το να παίζετε σε πολλά ταμπλώ δεν σας οδηγεί πουθενά. Αν θέλετε να προχωρήσετε, θα πρέπει να πάρετε ρίσκα. Αξιολογήστε τις καταστάσεις σας και αναλάβετε δράση. Προχωρήστε μπροστά.\nΣταματήστε να χάνετε το χρόνο σας με λάθος ανθρώπους – η ζωή είναι πολύ μικρή για να τη χαραμίζετε με ανθρώπους που σας ‘χαλάνε’. Υπάρχουν τόσες πολλές εμπειρίες που δεν έχετε ζήσει ακόμη, γιατί να μην τις περάσετε με ανθρώπους που σας ενδυναμώνουν??? Σταματήστε να χάνετε ενέργεια προσπαθώντας να αποδείξετε την αξία σας σε κάποιον. Κάντε μία λίστα με 5 ανθρώπους που συναναστρέφεστε, οι οποίοι σας ‘ρίχνουν’, αξιολογήστε τη σχέση και αποφασίστε αν θα συνεχίσετε τη σχέση σας μαζί τους ή όχι\nΣταματήστε να ανησυχείτε τόσο πολύ – η ανησυχία σχετικά με το χθές ή το μέλλον κλέβει τη σημερινή ευτυχία. Ζήστε στο παρόν. Αν κάτι σας ενοχλεί, επιτρέψτε στον εαυτό σας να ανησυχήσει για 20 λεπτά, και μετά αφήστε το να φύγει, διώξτε το από μέσα σας\nΣταματήστε να είστε control freaks – ο έλεγχος είναι μία ψευδαίσθηση. Δεν μπορείτε να ελέγξετε τις πράξεις άλλων ανθρώπων, γεγονότων ή καταστάσεων. Το μόνο που μπορείτε να ελέγξετε είναι ο εαυτός σας, οι πράξεις σας και οι αντιδράσεις σας. Δώστε στον εαυτό σας την άδεια να αξιολογήσει μία κατάσταση που θέλετε να ελέγξετε και μετά παρατήστε το\nΣταματήστε να προσπαθείτε να ευχαριστήσετε τους πάντες – είναι αδύνατον και θα σας αποδυναμώσει. Αλλάξτε τον κόσμο κατά ένα άτομο τη φορά. Εστιάστε στην ιδέα να ευχαριστήσετε ένα άτομο την ημέρα, δίνοντας ένα χέρι βοηθείας – ακόμη και αν αυτό είναι κάτι τόσο μικρό όσο μία χαμογελαστή καλημέρα σε κάποιον άγνωστο\nΜην κρατάτε κακίες – αυτό θα σας αρρωστήσει. Γιατί να κρατάτε χώρο στη καρδιά σας για τα σκουπίδια κάποιου άλλου??? Δεν είναι δικά σας, δεν σας ανήκουν. Απελευθερώστε τον εαυτό σας, συγχωρήστε και προχωρήστε παρακάτω. Αν σημαίνει να βγείτε από μία σχέση ούτως ώστε να συγχωρήσετε, εντάξει. Ξεκινήστε με τη μακροβιότερη κακία που κρατάτε μέσα σας και μέσα στις επόμενες 30 μέρες ξεφορτωθείτε την.\nΣταματήστε να φοβάστε ότι θα κάνετε λάθη – κάθε επιτυχημένος άνθρωπος έχει στο ενεργητικό του πολλές αποτυχίες που δεν τους νοιάζει να τις παραδεχτούν. Γιατί??? Γιατί σταμάτησαν να είναι φοβισμένοι και ανέλαβαν δράση. Μαθαίνεις από κάθε λάθος που κάνεις, οπότε γιατί να μην κάνεις πολλά, ούτως ώστε να πιάσεις την επιτυχία??? Είναι ώρα για να αφήσεις τους φόβους σου πίσω και να ‘κάνεις επιτέλους τη βουτιά στο κενό’\nΣταματήστε να σκέφτεστε ότι δεν είστε έτοιμες – κανένας δεν είναι τελείως προετοιμασμένος όταν εμφανίζεται η σωστή ευκαιρία. Μία καλή ευκαιρία σε αναγκάζει να ξεφύγεις από τη ‘βολή’ (comfort level – επίπεδο βολέματος) σου, ούτως ώστε να μην αισθάνεσαι ποτέ τελείως άνετα. Έτσι είναι η ζωή, προχώρα μαζί της. Άρπαξε την επόμενη ευκαιρία που θα εμφανιστεί μπροστά σου.\nΣταματήστε να μένετε στο παρελθόν και στα προβλήματα σας – αν συνεχίσετε να παραμένετε στο παρελθόν, δεν θα προχωρήσετε ποτέ ολοκληρωτικά μπροστά. Όλα αυτά τα θέματα θα συνεχίσουν να θολώνουν και να διαμορφώνουν το μέλλον σας. Μάθετε από αυτά, και μετά αφήστε πίσω σας όλες αυτές τις παρελθοντικές εξαρτήσεις και δημιουργήστε καινούργιες.\nΣταματήστε να είστε αχάριστες – να ξυπνάτε κάθε πρωί ευγνώμονες για τη ζωή σας. Δεν παίζει ρόλο πόσο άσχημη ή ωραία είναι, κάποιου άλλου είναι χειρότερη. Αντί να εστιάζετε σε αυτά που δεν έχετε, εστιάστε σε αυτά που έχετε και δεν έχει κάποιος άλλος. Μπορείτε να ξοδέψετε 5 λεπτά κάθε πρωί γράφοντας ένα ημερολόγιο ευγνωμοσύνης, να γράψετε για αυτά που είστε ευγνώμονες!!!!\nΚαι να προσθέσουμε και ένα ενδέκατο …..να ξεκινήσουμε να αγαπάμε τους εαυτούς μας ….πρέπει να αναγνωρίσουμε ότι είμαστε πολύ περισσότερα από αυτά που δείχνουμε, που λέμε, που κάνουμε ή από αυτά που σκεφτόμαστε για τους εαυτούς μας. Έχουμε βαθιά και ατελείωτη αξία, και αν αποφασίσουμε να την αναδείξουμε είμαστε πραγματικά πολύ δυνατές. Για αυτό, δείξτε την. Ξεκινήστε ένα καινούργιο κεφάλαιο στη ζωή σας αμέσως. Αναλάβετε την ευθύνη του χρόνου σας, αλλάξτε τις συμπεριφορές σας και ζήστε τη ζωή που πάντα θέλατε!!!!\nThis entry was posted in Άκουσα.....διάβασα......,Λίγα βιογραφικά στοιχεία,Σκέψεις, γραπτά και ιδέες φίλων by olga's everyday diary. Bookmark the permalink.\n2 thoughts on “Τι πρέπει να σταματήσουν οι γυναίκες να κάνουν στους εαυτούς τους…..”\nkatinaki on Τετάρτη 20 Μαρτίου 2013 στο 22:51 said:\nσταματήστε να σκέφτεστε ότι δεν είστε έτοιμες.\nΆρπαξε την ευκαιρία απ΄τα μαλλιά. Ή τώρα ή ποτε. copy paste στον εγκέφαλο μας πρέπει να γίνει.\nolga's everyday diary on Πέμπτη 21 Μαρτίου 2013 στο 22:10 said:\nΑκριβώς αυτό, σκέφτηκα και εγώ όταν το διάβαζα


10 ερωτήσεις και απαντήσεις για τον νέο πτωχευτικό νόμο - Da News\nΑρχική Οικονομία 10 ερωτήσεις και απαντήσεις για τον νέο πτωχευτικό νόμο\n1 Σε ποιους αφορά ο πτωχευτικός νόμος; Αφορά σε εμπόρους, εταιρείες, ελεύθερους επαγγελματίες, φυσικά πρόσωπα, δηλαδή συνταξιούχους, ιδιωτικούς υπαλλήλους, δημοσίους υπαλλήλους, άνεργους.\n2 Έχω δάνειο, έχω κάνει ρύθμιση με την Τράπεζα, αλλά δεν πλήρωνα τις δόσεις. Μπορώ τώρα να κάνω αίτηση στην πλατφόρμα εξωδικαστικού συμβιβασμού και πότε; Ναι γίνεται να κάνετε αίτηση ακόμα και για ρυθμισμένες οφειλές.\n3 Μπορεί η Τράπεζα να με αναγκάσει να κάνω εξωδικαστικό συμβιβασμό; Τι θα γίνει αν δεν θέλω; Ναι μπορεί να στείλει πρόσκληση για να ξεκινήσετε τη διαδικασία. Αν δεν ξεκινήσετε τη διαδικασία θεωρείται άγονος ο συμβιβασμός.\n4 Έχω εταιρεία με πολλές οφειλές. Αν τελικά βρω λύση με τους πιστωτές μου ποια θα είναι η διαδικασία; Επικυρώνεται η συμφωνία εξυγίανσης από το Πολυμελές Πρωτοδικείο.\n5 Είμαι ιδιωτικός υπάλληλος και έχω ένα χρέος σε τράπεζα 20.000 ευρώ. Δεν έχω περιουσία. Μπορώ να κάνω αίτηση πτώχευσης και να διαγραφεί το χρέος; Όχι διότι για να γίνει πτώχευση το χρέος πρέπει να είναι πάνω από 30.000 ευρώ.\n6 Είμαι συνταξιούχος με χρέη που δεν πληρώνω. Δεν θέλω όμως να πτωχεύσω μπορώ να αφήσω έτσι την κατάσταση; Όχι, οποιοσδήποτε πιστωτής σας πλέον μπορεί να καταθέσει αίτηση πτώχευσης εφόσον είστε ληξιπρόθεσμος για διάστημα άνω των 6 μηνών.\n7 Είμαι συνταξιούχος. Έχω οφειλές σε Τράπεζες και κάποιες τις έχω ρυθμίσει και τις πληρώνω, ενώ κάποιες άλλες δεν τις πληρώνω εδώ και χρόνια. Θεωρούμαι ληξιπρόθεσμος; Ναι. Η επιλεκτική πληρωμή χρεών δεν αίρει την κατάσταση των ληξιπρόθεσμων χρεών.\n8 Είμαι εγγυητής σε δάνειο άλλου προσώπου. Αν πτωχεύσει ο πρωτοφειλέτης απαλλάσσομαι και εγώ από το χρέος; Αν η τράπεζα δεν καλυφθεί από τη ρευστοποίηση της περιουσίας του οφειλέτη, ή αν ο οφειλέτης δεν έχει περιουσία εξακολουθείτε να ευθύνεστε και μπορεί να στραφεί εναντίον σας για να ικανοποιηθεί.\n9 Επειδή έχω ακίνητα που δεν θέλω να χάσω σκοπεύω να πουλήσω με ένα συμβολικό τίμημα ένα ακίνητο σε ένα φίλο μου που γνωρίζει την κατάσταση και μετά να κάνω αίτηση πτώχευσης για να διαγραφούν τα χρέη μου και να μη χάσω το ακίνητο. Στην περίπτωση αυτή ο σύνδικος της πτώχευσης θα ανακαλέσει τη μεταβίβαση ως δόλια.\n10 Η κύρια κατοικία δεν προστατεύεται πλέον; Προστατεύεται μόνο για τους ευάλωτους δανειολήπτες δηλαδή με συγκεκριμένα εισοδηματικά κριτήρια. Η οικία μεταβιβάζεται σε Φορέα και μετά από 12 έτη θα την αγοράζει πάλι ο οφειλέτης καταβάλλοντας το ποσό της τότε εμπορικής αξίας σύμφωνα με εκτίμηση πιστοποιημένου εκτιμητή.\nΠροηγούμενο άρθροΨυχολόγος σκότωσε τις δίδυμες κόρες της και αυτοκτόνησε\nΕπόμενο άρθροΕργατικό Κέντρο Πάτρας: “Πορεία για το Πολυτεχνείο, με μάσκες και αποστάσεις”\nΣΕΙΥΠ Αχαίας: Προκλητική εξαίρεση από τα self test εργαζομένων μέσω προγραμμάτων...


Βιογραφικό Δημάρχου Δήμου Καλαμαριάς: Γιάννη Δαρδαμανέλη - ota24.gr\nΒιογραφικό Δημάρχου Δήμου Καλαμαριάς: Γιάννη Δαρδαμανέλη\nΟ Γιάννης Δαρδαμανέλης γεννήθηκε στις 28 Δεκεμβρίου του 1980. Αποφοίτησε από το Τμήμα Πολιτικών Έργων Υποδομής στο ΑΤΕΙ Θεσσαλονίκης και έπειτα συνέχισε τις σπουδές του στο Τμήμα Πολιτικών Μηχανικών του Δημοκρίτειου Πανεπιστημίου Θράκης από όπου αποφοίτησε το 2007. Εν συνεχεία, παρακολούθησε επιτυχώς τα Μεταπτυχιακά Προγράμματα Σπουδών «Υδραυλικά Έργα και Περιβάλλον” του Δ.Π.Θ. το 2008 και “Προστασία Περιβάλλοντος και Βιώσιμη Ανάπτυξη” του Α.Π.Θ. το 2010, εμβαθύνοντας σε θέματα ενεργειακής αναβάθμισης υφιστάμενων κτιριακών υποδομών, αλλά και προστασίας του περιβάλλοντος.\nΕδώ και μια δεκαετία ο Γιάννης Δαρδαμανέλης ασχολείται επαγγελματικά ως ελεύθερος επαγγελματίας πολιτικός μηχανικός με γραφείο μελετών – κατασκευών, που δραστηριοποιείται κυρίως στην περιοχή της Καλαμαριάς. Το ανήσυχο πνεύμα του, τον οδήγησε στην έναρξη της επαγγελματικής του δραστηριότητας από τα πρώτα φοιτητικά του χρόνια, γεγονός που σήμερα του προσδίδει σημαντική εμπειρία και τεχνογνωσία σε πολλά αντικείμενα του επαγγέλματος. Αυτήν την εμπειρία μεταφέρει στα κοινά της Καλαμαριάς, με προτάσεις και ολοκληρωμένο σχέδιο για τα έργα που απαιτούνται στην περιοχή.\nΕκλέχθηκε δημοτικός σύμβουλος με τον συνδυασμό του αείμνηστου Βασίλη Τριανταφυλλίδη (Χάρρυ Κλυνν) στις δημοτικές εκλογές του 2010 και του καθηγητή και αθλητή Στέλιου Ματσαρίδη το 2014.Τον Ιούνιο του 2019, εκλέγεται Δήμαρχος Καλαμαριάς. Επίσης, έχει διατελέσει επί σειρά ετών αντιπρόεδρος στην επιτροπή ποιότητας ζωής του Δήμου.\nΟ Γιάννης Δαρδαμανέλης είναι πατέρας μια κόρης, της Αργυρώς. Οι γονείς του, ο Θρασύβουλος Δαρδαμανέλης, συνταξιούχος καθηγητής – γυμνασιάρχης του 8ου Γυμνασίου Καλαμαριάς και η Αργυρώ Δαρδαμανέλη συνταξιούχος νομικός του Διοικητικού Εφετείου Θεσσαλονίκης. Είναι γόνος πολύτεκνης οικογένειας με αδέλφια την Ιφιγένεια (36) ιδιωτική υπάλληλο σε εμπορικό κατάστημα, τον Γιώργο (34) πολιτικό μηχανικό Μελετητή Δημοσίων Έργων και την Ελισάβετ (24) οικονομολόγο με εξειδίκευση στα ναυτιλιακά.


Αθλητικα – Σελίδα 659 – Kliktv.gr\nHome / Αθλητικα (Page 659)\nBINTEO: Εικόνες από τις φωτιές στην Αττική που κόβουν την ανάσα – Δείτε βίντεο επιβάτη αεροπλάνου που αποτυπώνει την καταστροφή\nΤην απόκοσμη εικόνα της πυκνοκατοικημένης ανατολικής Αττικής «τυλιγμένη» στις φλόγες καταγράφει βίντεο από επιβάτη αεροπλάνου που κατευθυνόταν προς τον Διεθνή Αερολιμένα Αθηνών «Ελευθέριος Βενιζέλος».\nΠηγή BINTEO: Εικόνες από τις φωτιές στην Αττική που κόβουν την ανάσα – Δείτε βίντεο επιβάτη αεροπλάνου που αποτυπώνει την καταστροφή\nΤα μηνύματα Μαρτίνς, Δώνη, Μπλατ και Παπαγιάννη για τις φονικές πυρκαγιές\nΤη θλίψη τους για τα όσα τραγικά συμβαίνουν από χθες στην Ελλάδα εξέφρασαν οι Πέδρο Μαρτίνς, Γιώργος Δώνης, Ντέιβιντ Μπλατ και Γιώργος Παπαγιάννης.\n«Η καρδιά μου είναι δίπλα σε όλους όσοι έχουν πληγεί από τις πυρκαγιές στην Ελλάδα. Τις ειλικρινείς ευχαριστίες μου στους πυροσβέστες για το ακούραστο έργο τους, και τη διεθνή κοινότητα για την στήριξή της. Ζητώ από όλους να είναι ασφαλείς και να συνεισφέρουν όπως μπορούν», ανέφερε ο Μαρτίνς.\n«Αυτό που συμβαίνει στη χώρα μας είναι μία τεράστια εθνική τραγωδία. Εκφράζουμε τη συμπαράστασή μας σε όλους τους ανθρώπους που έχουν πληγεί. Τα θερμά μου συλλυπητήρια σε όλους τους συγγενείς των θυμάτων. Γι’ αυτούς που το ζουν ο πόνος είναι αβάσταχτος», τόνισε ο Δώνης.\n«Σ’ όλους τους φίλους μου στον Ολυμπιακό και στην Ελλάδα θέλει να εκφράσω τις θερμότερες ευχές μου για ασφάλεια και υγεία. Ελπίζω ότι σύντομα όλη η κατάσταση θα τεθεί υπό έλεγχο και θα βελτιωθεί», δήλωσε ο Μπλατ.\n«Για πόσο ακόμα αυτός ο τόπος;», έγραψε στο instagram ο Παπαγιάννης.\nΠηγή Τα μηνύματα Μαρτίνς, Δώνη, Μπλατ και Παπαγιάννη για τις φονικές πυρκαγιές\nΠροηγούμενα 1 … 658 659 660 … 1.072 Επόμενα


Tips για το σώμα: Για πιο λευκά δόντια\nΠαλιά και αγαπημένη συνταγή, πιθανό να την έχεις ακούσει από την γιαγιά σου (ή και την μαμά σου).\nΑφού έχεις πλύνει τα δόντια, καθάρισε καλά την οδοντόβουρτσα και ρίξε άφθονο νερό επάνω της. Τώρα με ένα κουταλάκι του γλυκού πρόσθεσε λίγη μαγειρική σόδα, τόση ώστε να καλύπτει την επιφάνεια της οδοντόβουρτσας -λιγότερο από 1/4 κουταλάκι του γλυκού- Μετά προσθέτεις 1-2 σταγόνες νερό.\nΒούρτσισε τα δόντια σου με την μαγειρική σόδα, για 2-3 λεπτά, επιμένοντας στην ρίζα των δοντιών. Κάνε πλύσεις με αρκετό νερό αφού τελειώσεις. Το πιθανότερο είναι να χρειάζεσαι 2 δόσεις από την συνταγή -μια για την επάνω και μια για την κάτω γνάθο- Θα δεις την διαφορά μέσα σε 1-2 βδομάδες.\n* Χρησιμοποίησε αυτό το tip μέρα παρά μέρα (όχι κάθε μέρα-για να μην έχεις ευαισθησίες).\n** Αφού περάσουν 2 βδομάδες, να το χρησιμοποιείς πιο αραιά, περίπου 1-2 φορές / βδομάδα.\n*** Γενικά φρόντιζε να βουρτσίζεις τα δόντια σου αν όχι μετά από κάθε γεύμα, τουλάχιστον 3 φορές την μέρα (πρωί-μεσημέρι-βράδυ). Θυμήσου να χρησιμοποιείς οδοντικό νήμα! Είναι πολύ σημαντικό για την στοματική υγιεινή, ανάμεσα σε όλα σας τα δόντια τουλάχιστον 3-4 φορές / βδομάδα. Τέλος, μην παραλείψεις το ραντεβού με τον οδοντίατρό 1-2 φορές τον χρόνο για τσεκ-απ.


Ο Aquaman τελικά βυθίζει τον Batman κατά Superman στο Domestic Box Office\nΟ Aquaman τελικά βυθίζει τον Batman κατά Superman στο Domestic Box Office\nΕνώ Aquaman κολυμπήσατε στο παρελθόν Batman V Superman στο παγκόσμιο box office πριν από λίγες εβδομάδες, που έγινε η ταινία με τα υψηλότερα κέρδη DCEU όλων των εποχών, κερδίζει τώρα μόνο αυτόν τον απόλυτο αγώνα στο εγχώριο box office. Στις αμερικανικές ακτές, είναι τώρα η δεύτερη μεγαλύτερη ταινία DCEU, αν και η διεθνής της δημοτικότητα δεν γνωρίζει όρια.\nΓια πολύ καιρό, Aquaman θεωρήθηκε το αστείο του DC σύμπαντος και την αρχή της εφηβείας, όταν η DC Films και η Warner Bros. ανακοίνωσαν την επερχόμενη πλακέτα DCEU, κανείς δεν φαντάστηκε ότι ο Arthur Curry θα βασιλεύει ως βασιλιάς στη μεγάλη οθόνη. Το James Wan σκηνοθέτησε την υποθαλάσσια περιπέτεια που άνοιξε νωρίς στην Κίνα, εάν είχε αποδειχθεί ότι ήταν ένα τεράστιο hit box office. Εδώ στις πολιτείες, άνοιξε στο γεμάτο χριστουγεννιάτικο πλαίσιο, προσκρούοντας σε ένα πρώτο box office αξίας 67 εκατομμυρίων δολαρίων.\nΑν και αυτό δεν ήταν τόσο δυνατό όσο οι προηγούμενες σόλο σούπερ ήρωες εξόδους, Aquaman συνέχισε να κερδίζει περισσότερα χρήματα καθώς περνούσαν οι εβδομάδες. Αν και τους άρεσαν οι κριτικοί, τους άρεσε το κοινό, με από στόμα σε στόμα να το μεταφέρει τον Ιανουάριο και τον Φεβρουάριο, όπου έχει αποδειχθεί ότι είναι πραγματικός σταθμός.\nAquaman έχει ξεπεράσει τα 331 εκατομμύρια δολάρια μετά από αυτό το περασμένο Σαββατοκύριακο στο εγχώριο box office, βάζοντάς το μπροστά Batman v Superman: Dawn of Justice . Παρόλα αυτά, δεν μπόρεσε να καλύψει τη διαφορά Γυναίκα θαύμα μόλις, η οποία ολοκλήρωσε την προβολή της στη μεγάλη οθόνη με 412 εκατομμύρια δολάρια το 2017. Aquaman Το τρέξιμο είναι ακόμη πιο εντυπωσιακό όταν το θεωρεί αυτό Batman V Superman άνοιξε στα 166 εκατομμύρια δολάρια κατά το πρώτο σαββατοκύριακο, σε σύγκριση με Aquaman 67 εκατομμύρια δολάρια.\nΌπως έχει, Aquaman έχει πάρει πάνω από 1,13 δισεκατομμύρια δολάρια στο παγκόσμιο box office. Δεν είναι μόνο η μεγαλύτερη ταινία DCEU όλων των εποχών, αλλά ξεπερνά όλες τις ταινίες DC σε παγκόσμια κλίμακα, συμπεριλαμβανομένων όλων εκείνων με πρωταγωνιστές τους Batman και Superman. Αυτό δεν είναι μικρό επίτευγμα. Αφού βρήκε τέτοια επιτυχία, η Warner Bros. και η DC Films σχεδιάζουν ήδη Aquaman 2 , αν και ο James Wan δεν έχει επιβεβαιώσει την επιστροφή του ως σκηνοθέτη.\nΕνώ Aquaman 2 δεν είναι brainer, η Warner Bros. δημιουργεί επίσης τη δική της Aquaman σύμπαν που λειτουργούν μακριά από τις άλλες ταινίες DC που βρίσκονται σε εξέλιξη. Και το πρώτο spin-off θα είναι Η τάφρος , που ακολουθεί τα υποθαλάσσια τέρατα που επιτίθενται στον Άρθουρ και τη Μέρα στο μέσο του πρωτότυπου. Δημιουργείται ως θρίλερ τρόμου μέσα στο σύμπαν DC στην οθόνη.\nAquaman έκανε το ντεμπούτο του στο Batman V Superman , αν και σε μια αναλαμπή και λείπει καμέο. Ήταν ένας σημαντικός αγώνας στο Justice League , μια περιπέτεια συνόλου υπερήρωα που μαστιζόταν με προβλήματα, συγκεντρώνοντας κακή κριτική υποδοχή και χαμηλό box office. Οι περισσότεροι θεωρούν ότι είναι βόμβα, και είναι μοναδικά υπεύθυνη για την αναταραχή του DCEU, με το στούντιο να πηγαίνει σε διαφορετική κατεύθυνση. Αυτή η αναφορά προέρχεται από Box Office Mojo .\nspider man όχι στο mcu\nStar Wars: The Rise of Skywalker Big Ending που εξηγείται και τι συμβαίνει στη συνέχεια\nΓκρι ή ροζ: Νέα παπούτσια Ανάβουν μια άλλη ιική αντιπαράθεση χρώματος\nΈνα ολόγραμμα για το King Trailer μεταφέρει τον Tom Hanks στη Σαουδική Αραβία


Οι αγρότες βρήκαν τρόπους διάθεσης της παραγωγής τους κατά τη διάρκεια της καραντίνας – 1NEWS – ΝΕΑ ΚΑΙ ΕΙΔΗΣΕΙΣ ΑΠΟ ΤΗΝ ΕΛΛΑΔΑ ΚΑΙ ΟΛΟ ΤΟΝ ΚΟΣΜΟ\nΔυτ.Ελλάδα: Τρεις Αντιπεριφερειάρχες στον ΕΛΓΑ\nby 1NEWS 29 Αυγούστου 2020 29 Αυγούστου 2020 013\nΠαρά την παύση των εβδομαδιαίων λαϊκών αγορών κατά τη διάρκεια της δίμηνης καραντίνας την άνοιξη, οι αγρότες στην περιφέρεια Ερό της Νότιας Γαλλίας κατάφεραν να συνεχίσουν ή ακόμη και να επεκτείνουν τις δραστηριότητές τους μέσω νέων καναλιών πώλησης των προϊόντων τους. Τώρα, με την κατάσταση να έχει εξομαλυνθεί και τους πάγκους των λαϊκών αγορών να έχουν ανοίξει ξανά, ορισμένοι από αυτούς δυσκολεύονται να ανταποκριθούν στην κατακόρυφα ανεβασμένη ζήτηση.\nΣε μια αγορά στο Μονπελιέ, η Veronique και ο Antoine εξυπηρετούν με δυσκολία τους πελάτες, οι οποίοι έχουν σχηματίσει ουρά –φορώντας μάσκα και κρατώντας τις απαιτούμενες αποστάσεις– μπροστά από τον πάγκο τους. Η απήχηση του ζευγαριού οφείλεται εμμέσως στο σύστημα διαδικτυακών παραγγελιών, που είχαν εγκαινιάσει κατά τη διάρκεια της καραντίνας. «Ξαφνικά εμφανίστηκε μια εντελώς διαφορετική πελατεία σε σχέση με τον συνηθισμένο άμεσο περίγυρο της γειτονιάς, αγοράζοντας απευθείας από την εκμετάλλευσή μας. Σήμερα, συνεχίζουν να έρχονται στη λαϊκή αγορά. Διανύουμε περίοδο αιχμής στην παραγωγή, έτσι γίνεται πολύ δύσκολο να διαχειριστείς τον φόρτο εργασίας», εξηγεί ο Antoine.\nΗ ανακοίνωση του κλεισίματος των λαϊκών αγορών για τουλάχιστον δύο μήνες είχε αρχικά προκαλέσει ανησυχία μεταξύ των τοπικών παραγωγών, καθώς και την πεποίθηση ότι η ισχυρή ζήτηση για προϊόντα από την περιοχή ενδέχεται να μην ικανοποιούνταν επαρκώς. Τελικά, οι φόβοι αυτοί δεν επαληθεύτηκαν για μεγάλη μερίδα των παραγωγών της περιοχής που ήταν οργανωμένοι σε τοπικές εφοδιαστικές αλυσίδες. Ανεξάρτητα από το αν τα προϊόντα διατέθηκαν υπό τη μορφή άμεσων πωλήσεων στο αγρόκτημα ή σε σημεία διανομής για καλάθια εμπορευμάτων, οι παραγωγοί έφτασαν στον στόχο τους. «Είναι ακόμη δύσκολο για ορισμένους από τους παραγωγούς μας να συνεχίσουν να χρησιμοποιούν όλα αυτά τα συστήματα», επιβεβαιώνει η Benedicte Firmin της οργάνωσης βιολογικής γεωργίας Civam Bio34, η οποία δραστηριοποιείται στη συγκεκριμένη περιφέρεια.\nΕΡΕΥΝΑ: Η ανοσιακή απάντηση έναντι του ιού ποικίλλει σημαντικά…\nΠροχωράει το πρόγραμμα αναδιάρθρωσης της Κορινθιακής Σταφίδας\nΠαγκόσμια Ημέρα για τη γοητευτική ποικιλία Grenache


Greek Summer σημαίνει και Evia Summer\n*Γράφει ο Γιώγος Θεοφίλης\n«Άλλες χώρες σου προσφέρουν την ανακάλυψη των εθίμων, της λαϊκής δοξασίας ή του τοπίου, αλλά η Ελλάδα σου προσφέρει κάτι πιο δύσκολο: την ανακάλυψη του εαυτού σου». Τάδε έφη ο Λώρενς Ντάρελ, βρετανός συγγραφέας, ο οποίος έζησε μεγάλο μέρος της ζωής του στην Ελλάδα, κυρίως στην Κέρκυρα.\nΗ καινούργια καμπάνια του Ελληνικού Υπουργείου Τουρισμού περιγράφει αυτό ακριβώς που ο Ντάρελ θεωρεί ανακάλυψη του εαυτού μας και συνδέει το ελληνικό καλοκαίρι με μια νοητική κατάσταση η οποία δημιουργεί επιπρόσθετα συναισθήματα. Το ελληνικό καλοκαίρι προωθείται στην διαφορετική και καινοτόμα επικοινωνιακή στρατηγική της Ελλάδας ως μια ενσυναίσθηση ευτυχίας που διαρκεί όλο το χρόνο αλλά και βιώνεται σε οποιοδήποτε μέρος του κόσμου.\nΗ αναμφίβολη επιτυχία της ελληνικής διαχείρισης στην αντιμετώπιση της πανδημίας ενσωματώνεται στη διαφημιστική εκστρατεία για τη νέα τουριστική περίοδο και αποκρυσταλλώνεται στον προσδιορισμό του ελληνικού καλοκαιριού ως ένα παγκόσμιο brand name. Με τον τρόπο αυτό επεκτείνεται σε αόριστο χρόνο και η τουριστική περίοδος αφού το ελληνικό καλοκαίρι και τα βιώματα που προκύπτουν, η ανείπωτη χαρά και η ατέλειωτη ευτυχία, διαρκούν όλο το χρόνο. Το ελληνικό καλοκαίρι προσδιορίζεται ως ένα τελετουργικό που ο κάθε πολίτης του κόσμου μπορεί να το ζήσει και να το αισθανθεί με περισσή γαλήνη και αναμελιά σαν μια μοναδική εμπειρία ζωής. Φυσικά με την υπόμνηση και τους συνειρμούς ότι η συναισθηματική αυτή κατάσταση αποτελεί το δομικό συστατικό των καλοκαιρινών διακοπών σε όλα τα μήκη και τα πλάτη του ελλαδικού χώρου.\nΕλληνικό καλοκαίρι σημαίνει όμως και ευβοϊκό καλοκαίρι. Γιατί στην Εύβοια, οι πανέμορφες ευβοϊκές παραλίες, η πλούσια πολιτιστική και φυσική κληρονομιά, τα παραδοσιακά ήθη και έθιμα, τα αρχιτεκτονικά και ιστορικά οικοδομήματα, οι μοναδικές εκκλησίες αλλά και ο γαστρονομικός πλούτος, δημιουργούν εκστατικά συναισθήματα και διεγείρουν κάθε ανθρώπινη αίσθηση. Ευβοϊκό καλοκαίρι σημαίνει επίσης ψυχική ανάταση, ευφορία αλλά και καλοτυχία που κάθε ταξιδιώτης μπορεί να αισθανθεί επισκεπτόμενος τη θερινή περίοδο το υπέροχο νησί μας. Φυσικά, η νοητική αυτή κατάσταση μπορεί να διαρκέσει όχι μόνο το καλοκαίρι αλλά και το χειμώνα όπως και τα επόμενα χρόνια.\nΑυτήν την πρωτοποριακή υπόμνηση του Υπουργείου Τουρισμού χρειάζεται να την πλαισιώσουμε με τον ευρύτερο τομέα της εστίασης, με την οποιαδήποτε επιχείρηση αναψυχής και με κάθε πολιτιστικό δρώμενο, ώστε το ευβοϊκό καλοκαίρι να αποτελέσει μια αληθινή ψυχοσωματική ικανοποίηση τόσο για τους ξένους όσο και για τους Έλληνες τουρίστες. Αυτή η ανώτερη ψυχολογική κατάσταση, που δημιουργεί το ελληνικό και επομένως και το ευβοϊκό καλοκαίρι, μπορεί να αποτελέσει το εφαλτήριο για την επανεκκίνηση της οικονομίας του νησιού και να προτάξει μια αισιόδοξη στάση ζωής για όλους τους επαγγελματίες του τουρισμού που έχουν βιώσει την αβεβαιότητα των οικονομικών κρίσεων και της πανδημίας.\nΜια από τις παλαιότερες προωθητικές ενέργειες του ελληνικού τουρισμού είχε δομηθεί στο μότο «Ζήσε το Μύθο σου στην Ελλάδα». Αντίθετα η τωρινή καμπάνια του 2020 «The Greek Summer State of Mind» ανάγει το ελληνικό καλοκαίρι σε μια εξελικτική νοητική πραγματικότητα. Ας δουλέψουμε λοιπόν όλοι μαζί ώστε το ελληνικό καλοκαίρι αλλά και το ευβοϊκό καλοκαίρι να χαραχτεί με ανεξίτηλα γράμματα στην καρδιά κάθε ταξιδιώτη. Γιατί η πραγματική ευτυχία βρίσκεται εδώ, στην Ελλάδα και στην Εύβοια, και όχι σε μύθους.


Χρόνος Προετοιμασίας: Υπομονή\nΧρόνος Εκτέλεσης: 40 λεπτά + 5 λέπτα\nΣυνταγή για τσουρέκια.\nΠριν ξεκινήσουμε να σας πω πως η ζύμη της συνταγής βγαίνει μαλακή. Αν θέλετε να γίνει πιο σφικτή, ώστε πολύ πιο εύκολα να πλέξετε τις πλεξούδες θα βάλετε περίπου 1500γρ. αλεύρι.\nΖυγίζω το αλεύρι, ώστε να είναι 1 κιλό. Η μια συσκευασία έχει 907γρ (για το Robin Hood), οπότε θα χρειαστούμε και δεύτερη. Γι'αυτό προσθέτουμε ακόμη λίγο. Λιώνουμε το βούτυρο σε ένα κατσαρολάκι σιγά σιγά, ώστε να μη τηγανιστεί, οπότε έχουμε το μάτι της κουζίνας στο 1, στο ελάχιστο!\nΣε ένα λεκανάκι, βάζουμε 4 αυγά και ενάμιση φλιτζάνι γάλα και τα χτυπάμε με το σύρμα. Προσθέτουμε σταδιακά 2 φλιτζάνια ζάχαρη, μισό κουταλάκι του γλυκού βανίλια και αλάτι, ποσότητα κακουλέ και μαχλέπι για 1 κιλό αλεύρι και ξύσμα από ένα μεγάλο πορτοκάλι.\nΜόλις ανακατευτούν καλά, αρχίζουμε και ρίχνουμε σταδιακά το αλεύρι και ανακατεύουμε το μείγμα με τα δάκτυλα! Δεν το ζυμώνουμε σαν ψωμί! Όταν το αλεύρι τελειώσει, ρίχνουμε τη φουσκωμένη μαγιά και τα ανακατεύουμε πάλι με κυκλικές κινήσεις.\nΒουτυρώνουμε τον πάγκο και απλώνουμε τη ζύμη μας. Μέσα από το κατσαρολάκι παίρνουμε το λιωμένο βούτυρο, το αλείφουμε επάνω στη ζύμη και αρχίζουμε να το “διπλώνουμε”. Δεν ζορίζουμε το ζυμάρι μας. Επάλειψη με βούτυρο και δίπλωμα το κάτω μέρος με το πάνω! Βουτυρώνουμε το λεκανάκι και τοποθετούμε το ζυμάρι μέσα. Το σκεπάζουμε με μια ζελατίνα και το βάζουμε σε ζεστό μέρος, τυλιγμένο με κουβέρτα για περίπου 3 ώρες! Υπομονή!\nΓια πιο γρήγορο αποτέλεσμα (αν υπάρχει χρόνος δεν συνιστάται), ανάβουμε το φούρνο στους 50 βαθμούς και, μόλις πιάσει τη θερμοκρασία αυτή, βάζουμε τον φούρνο στην ελάχιστη θερμοκρασία (στο min), που μπορεί να δουλέψει. Αφήνουμε τη ζύμη μας για μιάμιση ώρα περίπου, μέχρι να φουσκώσει!\nΑφού φουσκώσει, την πατάμε λίγο να ξεφουσκώσει… Πασπαλίζουμε με αλεύρι τα χέρια μας και τον πάγκο και αρχίζει το πλάσιμο – πλέξιμο. Αν κολλάει μην το φοβηθείτε. Προσθέστε περισσότερο αλεύρι!!! Τα κάνουμε σε ό,τι σχήμα θέλουμε και μπορούμε! Επειδή τα ζορίσαμε με το πλάσιμο, τα βάζουμε στο ζεστό φούρνο (30 – 40 βαθμούς) για ακόμη 30 με 40 λεπτά, για να ξαναφουσκώσουν, να πάρουν λίγο τα πάνω τους…\nΠροθερμαίνουμε το φούρνο στους 180 βαθμούς. Προσοχή στο φούρνο, που έχει ο καθένας! Κάνουμε ένα μείγμα από ένα αυγό και λίγο γάλα, για να αλείψουμε τα τσουρέκια μας, να πάρουν χρωματάκι. Σημαντικό είναι το ταψί μας να μην είναι μαύρο! Βάζουμε επίσης λαδόκολλα και κάτω και πάνω από τα τσουρέκια μας και τα ψήνουμε έτσι για 40 λεπτά. Αφού σβήσουμε το φούρνο, αφήνουμε μέσα τα τσουρέκια για άλλα 5 λεπτά.\n#συνταγεςμαγειρικης #syntagesmageirikis #easter #tsourekia #buns\nΌλα τα υλικά σε θερμοκρασία δωματίου:\n1 κιλό αλεύρι Robin Hood ή ΜANNA το χρυσό. (1400 με 1500γρ για πιο σφικτή ζύμη)\n100γρ. μαγιά, μισό φλιτζάνι χλιαρό νερό, 1 κουταλιά του γλυκού ζάχαρη.\n3 με 4γρ. κακουλέ, 1 με 2γρ. μαχλέπι.


Η επίσημη ανακοίνωση του Ε για την Χρύσα Ρώπα που εντάσσεται στο δυναμικό του καναλιού! Σε ποια εκπομπή θα την δούμε; - TV - Athens Magazine\nΗ επίσημη ανακοίνωση του Ε για την Χρύσα Ρώπα που εντάσσεται στο δυναμικό του καναλιού! Σε ποια εκπομπή θα την δούμε;\nΠριν από λίγα λεπτά ο τηλεοπτικός σταθμός Ε με επίσημη ανακοίνωση του καλωσόρισε στο δυναμικό του την Χρύσα Ρώπα!\nΗ ηθοποιός θα ενταχθεί στο Star Academy, ως καθηγήτρια υποκριτική! Δείτε παρακάτω την επίσημη ανακοινωση του καναλιου: «Η καταξιωμένη και πολυτάλαντη ηθοποιός του θεάτρου, της τηλεόρασης και του κινηματογράφου Χρύσα Ρώπα, αναλαμβάνει «πρωταγωνιστικό ρόλο» ως καθηγήτρια υποκριτικής στην Μουσική Ακαδημία του Epsilon! Συνεχίστε παρακάτω..\nΑπό την Δευτέρα 13 Μαρτίου, η αγαπημένη καλλιτέχνιδα αναλαμβάνει την εκπαίδευση των16 σπουδαστών του Star Academy, προσφέροντας τους τα απαραίτητα εφόδια, που θα τους κάνουν να ξεχωρίσουν πάνω στην σκηνή!».\nΠηγή: Youweekly.gr. Εκτύπωση Στείλτο σ' ένα φίλο loading...\nTV\tΗ επίσημη ανακοίνωση του Ε για την Χρύσα Ρώπα που εντάσσεται στο δυναμικό του καναλιού! Σε ποια εκπομπή θα την δούμε;\nΤαξίδι\tΑυτή την περίοδο οι κερασιές στην Ιαπωνία έχουν ανθίσει πλήρως και το θέαμα είναι μαγευτικό! (photos)\nRetromania\tΤι έγινε σαν σήμερα, 18 Φεβρουαρίου; Τα σημαντικότερα γεγονότα που συγκλόνισαν τον πλανήτη!\nΤαξίδι\tΦύγαμε για εκδρομή! 10 αξέχαστες αποδράσεις μια ανάσα από την Αθήνα (photos)\nDeco\tΤρυπώσαμε στο εσωτερικό του σπιτιού του κυρίου ΙΚΕΑ και πάθαμε πλάκα με αυτό που αντικρίσαμε (photos)\nNews & People\tΘρίλερ στο Αλεποχώρι: Αυτοκίνητο με δύο νεαρούς άνδρες έπεσε στην θάλασσα! Χωρίς τις αισθήσεις του ανασύρθηκε ο οδηγός


Τι είναι ένας δέκτης EMI και τι είναι το σύστημα δοκιμής EMI - www.zatiti.com\nΟ δέκτης μέτρησης (αναλυτής φάσματος ή δέκτης EMI) είναι από τα πιο πολύτιμα κομμάτια εξοπλισμού που διατίθεται σε εργαστήριο ή μηχανολογική εγκατάσταση Ηλεκτρομαγνητικής Συμβατότητας (EMC). Οι δέκτες μέτρησης διαφόρων τύπων χρησιμοποιούνται για τον εντοπισμό και τη διόρθωση προβλημάτων EMI που εμφανίζονται συχνά κατά τα πρώτα στάδια της φάσης ανάπτυξης του προϊόντος. Αφού η ομάδα σχεδιασμού κάνει όλες τις προσαρμογές EMI, οι δέκτες μέτρησης χρησιμοποιούνται για τη διεξαγωγή δοκιμών πιστοποίησης πλήρους συμμόρφωσης πριν από την αποστολή του τελικού προϊόντος στους πελάτες. Ας μάθουμε περισσότερα για αυτές τις μονάδες.\nΣκοπός Μετρητικού Δέκτη\nΓια την ανίχνευση των εκπομπών ακτινοβολίας και εκπομπών που παράγονται από ηλεκτρονικό εξοπλισμό, χρησιμοποιούνται δέκτες EMI ή αναλυτές φάσματος σε συνδυασμό με τα κατάλληλα καλώδια και μετατροπείς (κεραία, LISN, ανιχνευτής πεδίου E/H, κ.λπ.).\nΑυτοί οι δέκτες μέτρησης και οι αναλυτές φάσματος, όπως οι παλμογράφοι, είναι θεμελιώδη όργανα για την προβολή σημάτων ραδιοσυχνοτήτων. Από την άλλη πλευρά, καθώς ένας δέκτης μέτρησης κοιτάζει σήματα στον τομέα συχνότητας, οι παλμογράφοι εξετάζουν τα σήματα στον τομέα του χρόνου.\nΩς αποτέλεσμα, το μέγεθος ενός σήματος RF στην κατακόρυφη κλίμακα και η συχνότητα του σήματος RF στην οριζόντια κλίμακα εμφανίζονται από τον δέκτη EMI ή τον αναλυτή φάσματος.\nΤι είναι η δοκιμή EMI/EMC?\nΗ ηλεκτρομαγνητική συμβατότητα (EMC) αναφέρεται στην ικανότητα μιας ηλεκτρονικής συσκευής να λειτουργεί σε ένα ηλεκτρομαγνητικό περιβάλλον χωρίς να παρεμβαίνει ή να επηρεάζεται από άλλες ηλεκτρονικές συσκευές σε αυτόν τον χώρο. Η δοκιμή EMC ταξινομείται γενικά σε δύο τύπους:\nΟι εκπομπές είναι ηλεκτρομαγνητικές διαταραχές που εκπέμπονται από ένα κομμάτι ηλεκτρονικού εξοπλισμού που μπορεί να προκαλέσουν διακοπές ή αστοχία σε άλλη ηλεκτρονική συσκευή στο ίδιο περιβάλλον.\nΑνοσία/Ευαισθησία – Η ανοσία είναι η ικανότητα ενός ηλεκτρονικού εξοπλισμού να λειτουργεί σωστά σε ηλεκτρομαγνητικό περιβάλλον χωρίς να αντιμετωπίζει διακοπή ως αποτέλεσμα εκπομπών από άλλη ηλεκτρονική συσκευή.\nΗ φύση του εξοπλισμού που δοκιμάζεται, ο προορισμός του και οι κανονιστικοί περιορισμοί που ρυθμίζουν τη χρήση του επηρεάζουν τη διαδικασία δοκιμής EMC. Η δοκιμή EMC μπορεί να προσομοιώσει τα ακόλουθα ηλεκτρομαγνητικά φαινόμενα:\nΜαγνητικά πεδία, όπως αυτά που εκπέμπουν οι ηλεκτρικές γραμμές\nΗ τάση μειώνεται ως αποτέλεσμα διακοπής ρεύματος ή άλλης διακοπής ρεύματος.\nΗλεκτρομαγνητικές αιχμές που προκαλούνται από κεραυνούς\nΗλεκτρομαγνητικός θόρυβος που μεταδίδεται και εκπέμπεται\nΟ στατικός ηλεκτρισμός προκαλεί ηλεκτροστατικές εκκενώσεις.\nΓιατί να κάνετε μια δοκιμή EMI;\nΥπάρχουν πολλοί παράγοντες για τους οποίους η δοκιμή EMI αναβάλλεται για το τέλος ενός έργου. Το πρώτο είναι η φαινομενική δυσκολία διεξαγωγής αυτού του είδους δοκιμών. Ωστόσο, υπάρχουν εξειδικευμένα εργαστήρια με όλο τον απαραίτητο εξοπλισμό και προσωπικό σε ετοιμότητα για βοήθεια.\nΜια άλλη συχνή εσφαλμένη αντίληψη είναι ότι τα τροφοδοτικά είναι η κύρια πηγή προβλημάτων ηλεκτρομαγνητικής συμβατότητας και ότι εάν ένα τροφοδοτικό περάσει τον αυτόνομο έλεγχο, το σύστημα στο οποίο είναι συνδεδεμένο θα περάσει επίσης. Δεν λειτουργεί με αυτόν τον τρόπο καθώς τα τροφοδοτικά χρησιμεύουν ως «αγγελιοφόρος» και όχι ως πηγή προβλημάτων ηλεκτρομαγνητικής συμβατότητας.\nΥπάρχει και το θέμα του κόστους. Η πραγματοποίηση τροποποιήσεων στο σχέδιό σας καθώς πλησιάζετε την παραγωγή είναι πολύ πιο δαπανηρή από το να το κάνετε νωρίτερα στη διαδικασία. Επίσης, το κόστος των προηγούμενων δοκιμών προσυμπτωματικού ελέγχου είναι πολύ φθηνότερο από εκείνο των δοκιμών πιστοποίησης πλήρους κλίμακας. Όσο νωρίτερα εντοπίσετε προβλήματα, τόσο λιγότερο δαπανηρή είναι η επισκευή τους.\nΈτσι, αυτή ήταν μια εισαγωγή σε έναν δέκτη EMI και στο σύστημα δοκιμής EMI. Ας ελπίσουμε ότι θα βρείτε αυτό το άρθρο χρήσιμο.


«Οι ύποπτες ΜΚΟ»: Η επιτυχημένη προπαγάνδα της ακροδεξιάς παγκοσμίως - ΤΑ ΜΠΛΟΚΙΑ\n«Οι ύποπτες ΜΚΟ»: Η επιτυχημένη προπαγάνδα της ακροδεξιάς παγκοσμίως\nΑθανάσιος Παπαϊωάννου https://tvxs.gr/\tPosted on 6 Φεβρουαρίου 2020\nΠολύ πετυχημένη προπαγάνδα των ακροδεξιών παγκοσμίως είναι η επίθεση κατά των ΜΚΟ με το επιχείρημα «οι ΜΚΟ δήθεν προστατεύουν αδυνάτους αλλά στην πραγματικότητα πλουτίζουν με χρήματα των φορολογούμενων και εξυπηρετούν σκοτεινά συμφέροντα». Αυτό το επιχείρημα αποτελεί «πυρηνικό όπλο» του ιδεολογικού οπλοστασίου της ακροδεξιάς παγκοσμίως. Γιατί;\nΥπάρχει παντού μεγάλο μέρος ψηφοφόρων που δυσαρεστείται όταν έστω και πολύ μικρό μέρος των φόρων τους διατίθενται για κάθε λογής μειονεκτούντες και όχι για κάτι από το οποίο άμεσα και ευδιάκριτα ωφελούνται οι ίδιοι που φορολογούνται. Η δυσαρέσκεια γίνεται πολύ μεγαλύτερη όταν οι μειονεκτούντες ούτε καν ανήκουν στην εθνικότητά τους, όπως οι πρόσφυγες και οι μετανάστες. Όμως λόγω ηθικών αρχών του τύπου «βοήθεια τον πλησίον σου ως εαυτόν» πολλοί έχουν αναστολές να συνταχθούν με ακροδεξιούς που δρουν εναντίον αυτών των μειονεκτούντων. Ωστόσο, όταν η βοήθεια προς αδυνάτους συνδέεται και με οσμή σκανδάλου, όπως τα υποτιθέμενα «σκοτεινά» χρήματα των ΜΚΟ, οι ηθικοί φραγμοί γκρεμίζονται, η οργή ξεχειλίζει και αυτοί οι ψηφοφόροι συντάσσονται στο άρμα της ακροδεξιάς. Το μίσος οδηγεί στην ακροδεξιά, και η ακροδεξιά στο μίσος. Το μίσος θρέφει την ακροδεξιά, ακροδεξιά χωρίς μίσος δεν υπήρξε και δεν θα υπάρξει ποτέ.\nΔεν είμαι μέλος ΜΚΟ, δεν έχω χρηματοδοτηθεί ποτέ από ΜΚΟ και δεν πιστεύω ότι ο κόσμος θα γίνει δραματικά καλύτερος λόγω της δράσης των ΜΚΟ. Όμως αν κάποιος βρει ποιο το κακό, κάποιοι να συντονίζονται και να δρουν για να βοηθήσουν ανθρώπους που υποφέρουν, να μας το πει. Το μόνο που ισχυρίζονται, είναι συκοφαντίες που παραμένουν ατιμώρητες, για «σκοτεινά» κέντρα χρηματοδότησης και διασπάθιση χρημάτων. Αναφέρουν «εξωφρενικούς» μισθούς στελεχών ΜΚΟ που πληρώνονται από την Ευρωπαϊκή Ένωση (ΕΕ) ενώ δεν αναφέρουν ότι αυτοί οι μισθοί είναι τυπικοί ή και χαμηλοί στην Δ. Ευρώπη, χαμηλότεροι της frontex και ότι συνήθως είναι εγκεκριμένοι από ανεξάρτητους κριτές μετά από ανταγωνιστικές προσκλήσεις της ΕΕ/Ευρωπαϊκής Κοινότητας και άλλων διεθνών οργανισμών (η επίθεση κατά της υπερεθνικής ΕΕ είναι επίσης επιτυχημένη προπαγάνδα της ακροδεξιάς).\nΑκόμη κι αν προκύψει σκάνδαλο σε κάποια ΜΚΟ, με ποια λογική και ηθική αυτό γενικεύεται; Μοιράζουν όλοι οι αστυνομικοί ηρωίνη, επειδή κάποιοι αστυνομικοί πιάστηκαν να το κάνουν; Χρηματίζονται όλοι οι γιατροί; Οι δικηγόροι; Είναι όλοι οι επιχειρηματίες φοροφυγάδες; Υπάρχει κάτι που λειτουργεί 100% άψογα στις ανθρώπινες κοινωνίες;\nΗ ιστορία διδάσκει ότι η συκοφαντία ήταν και είναι η αγαπημένη μέθοδος των ακροδεξιών παγκοσμίως. Η συκοφαντία είναι πολύ εύκολο να διαχυθεί σε συνθήκες μεγάλης πίεσης και έντασης όπως αυτές που βιώνουν τα νησιά μας. Όμως ενώ η συκοφάντηση των ΜΚΟ είναι κοινός τόπος των απανταχού ακροδεξιών οργανώσεων και καθεστώτων, το προσφυγικό και μετανάστες δεν συναντώνται παντού όπου ανθεί η ακροδεξιά. Φυσικά κοινός τόπος είναι και η ύπαρξη ανισοτήτων, η φτώχια και η πίεση της μεσαίας τάξης. Όμως αυτά από μόνα τους δεν αρκούν για να συσπειρωθούν οι οπαδοί εναντίον του κοινού εχθρού. Για την ακροδεξιά ευδιάκριτος εχθρός είναι οι ΜΚΟ που παίρνουν απ’ τη πιεσμένη μεσαία ή τη χαμηλή τάξη για να υποστηρίξουν αυτούς που «δεν το αξίζουν».\nΕίναι γεγονός ότι το προσφυγικό συνδέεται με την αύξηση της ακροδεξιάς στην Δ. Ευρώπη. Όμως γιατί κυριαρχεί η ακροδεξιά στην Ουγγαρία ή γιατί εκλέγεται ο Μπολσονάρο στη Βραζιλία όπου δεν υπάρχουν πρόσφυγες; Σίγουρα οι λόγοι είναι πολλοί και διαφορετικοί. Κοινό σε όλες τις περιπτώσεις είναι η ακροδεξιά συκοφάντηση των ΜΚΟ μέσα από την «αποκάλυψη» οικονομικών συμφερόντων και υποτιθέμενων σκανδάλων που τα συνδέουν με τις ΜΚΟ. Ο Ορμπάν σώζει το λαό από τον δισεκατομμυριούχο Σόρος (αλλά τσιμουδιά για ανισότητες, λες και δεν υπάρχουν άλλοι δισεκατομμυριούχοι), ο Μπολσονάρο τα βάζει με τις ΜΚΟ που προστατεύουν τον Αμαζόνιο και τους ιθαγενείς, ο Σαλβίνι και οι ακροδεξιοί όλου του κόσμου επιτίθενται στις ΜΚΟ που «δήθεν» προστατεύουν πρόσφυγες, αλλά πλουτίζουν με τα χρήματα των φορολογούμενων και με τα χρήματα του Σόρος που έχει ιδιοτελείς σκοπούς.\nΚατ’ αρχή τον αντίθετο απ’ ότι κάνουν κεντροδεξιά κόμματα όπως η ΝΔ. Οι ηγέτες της ακροδεξιάς είναι οι μόνοι που γελούν και χαίρονται με την ρητορική της ΝΔ εναντίον των ΜΚΟ και την σύνδεσή τους με «ύποπτες» υποθέσεις που δεν κατονομάζονται από τον πρωθυπουργό και τα στελέχη της ΝΔ. Οι ακροδεξιοί γελούν διότι οι ίδιοι το λένε ευθέως και το γράφουν στα websites τους: «ο χρηματισμός ΜΚΟ που σώζουν πρόσφυγες γίνεται από Τουρκία, από σκοτεινά κέντρα στην Ευρωπαϊκή Κοινότητα, από τον Τζορτζ Σόρος και το διεθνές μεγάλο κεφάλαιο», χωρίς φυσικά αποδείξεις, χωρίς αποφάσεις δικαστηρίων που πιστοποιούν οτιδήποτε απ’ αυτές τις κατηγορίες οι οποίες ως αναπόδεικτες στο δίκαιο ορίζονται ως συκοφαντίες. Οι ηγέτες της ακροδεξιάς χαίρονται διότι το βασικό τους ιδεολογικό όπλο γίνεται η επικρατούσα ιδεολογία, σπρώχνοντας κεντροδεξιούς και όχι μόνο ψηφοφόρους στην αγκαλιά της ακροδεξιάς. Σ’ αυτό εμμέσως συμβάλουν και απόψεις όπως της Λιάνας Κανέλλη για δράση των ΜΚΟ και της ΕΕ σε βάρος προσφύγων και μεταναστών επειδή… «η ΕΕ έχει υποκαταστήσει τις κρατικές λειτουργίες και τα κρατικά κονδύλια… που τα αφήνει σε ΜΚΟ». Το επιχείρημα να υπάρχουν και κρατικές λειτουργίες και κονδύλια για ΜΚΟ είναι αδύνατο;\nΟι ίδιες οι ΜΚΟ να συνεργαστούν μεταξύ τους και από κοινού να καταδικάζουν στα δικαστήρια τα συκοφαντικά δημοσιεύματα εναντίον τους. Χωρίς καταδίκες η προπαγάνδα θα συνεχίζεται.\nΤο ΕΣΡ να παρεμβαίνει σε αόριστες συκοφαντίες εναντίον ΜΚΟ που μεταδίδουν δημοσιογράφοι.\nΚάποιες ΜΚΟ να εξετάσουν στενότερη συνεργασία με την εκκλησία για την υποστήριξη προσφύγων και μεταναστών!\nΟ δημοκρατικός κόσμος ν’ αναδεικνύει συνεχώς τις συκοφαντίες των ακροδεξιών και πώς αυτές επενεργούν. Αν δεν ενημερώνεται ο κόσμος γι’ αυτό, θα πέφτει θύμα της ακροδεξιάς συκοφαντικής προπαγάνδας με κίνδυνο για τη δημοκρατία και την ειρήνη.\nΑθανάσιος Παπαϊωάννου https://tvxs.gr/\nPrevious PostΛίθοι τε και πλίνθοι και ξύλα και … Κεραμέως\nNext PostΝ.Βούτσης: Η ρητορική περί «λαθρομεταναστών» στη Βουλή οπλίζει τα τάγματα εφόδου (Video)\nΒασίλης Πάικος https://www.huffingtonpost.gr/ 13 Μαρτίου 2020\nΙσπανία: Κυβέρνηση συνασπισμού με την Αριστερά και τον Ιγκλέσιας αντιπρόεδρο – Για πρώτη φορά από το 1939 – Τα 10 σημεία της προσυμφωνίας (Video)\nΠαναγόπουλος Αργύρης https://www.avgi.gr/ 12 Νοεμβρίου 2019


Ομιλία Τσίπρα: Πότε θα γίνει ο διαγωνισμός για τον ΒΟΑΚ; - Νέα Κρήτη\nΟμιλία Τσίπρα: Πότε θα γίνει ο διαγωνισμός για τον ΒΟΑΚ;\nΗμερομηνία δημοσίευσης: 21/09/2017, 22:45\nΤελευταία ενημέρωση: 22/09/2017, 09:55\nΜία ομιλία εφ' όλης της ύλης ήταν αυτή του Αλέξη Τσίπρα που πραγματοποιήθηκε το απόγευμα της Πέμπτης στο Ηράκλειο και έπειτα από εντάσεις στους δρόμους της πόλης.\nΟι αναφορές του Αλέξη Τσίπρα ήταν εκτενείς για όλους τους τομείς στους οποίους η Κρήτη καταγράφει πρωτιές, αλλά και για τους τομείς στους οποίους οι δυνατότητες περαιτέρω ανάπτυξης είναι ορατές.\n«Είναι αδικημένη η Κρήτη»\nΑδικημένη χαρακτήρισε ο πρωθυπουργός την Κρήτη αναφερόμενος στα πολλά και αναγκαία έργα που δεν έχουν δρομολογηθεί εδώ και πολλές δεκαετίες.\nΣχετικά με τον ΒΟΑΚ, ο πρωθυπουργός δεσμεύτηκε πως στις αρχές του 2018 θα γίνει ο διαγωνισμός για το ώριμο κομμάτι Χανιά - Άγιος Νικόλαος ξεκαθαρίζοντας πως πρόθεση της κυβέρνησης είναι να ξεκινήσουν οι εργασίες χωρίς άλλες καθυστερήσεις.\n«Θα ολοκληρωθεί το έργο του ΒΟΑΚ όσο είμαστε εμείς στην κυβέρνηση. Ο διαγωνισμός θα γίνει στις αρχές του 2018 με διαδικασία ουσιαστικού διαλόγου.\nΤο πρώτο εξάμηνο του 2019 θα ξεκινήσουν οι εργασίες. Εδώ θα είμαστε και εγώ και ο Περιφερειάρχης στην έναρξη των εργασιών.\nΑυτό το έργο βέβαια θα χρειαστεί 4 με 5 χρόνια. Όμως θα είμαστε πάλι εδώ! Είναι ένα έργο ζωτικής σημασίας.»\nΑεροδρόμιο Ν. Καζαντζάκης & Καστέλι\nΟ Αλέξης Τσίπρας μίλησε για τις βελτιώσεις που πρέπει να γίνουν στο αεροδρόμιο «Νίκος Καζαντζάκης», αλλά και για ένα σχέδιο αξιοποίησης του όταν ολοκληρωθεί το διεθνές αεροδρόμιο στο Καστέλι.\nΗ υγεία στη χώρα\nΤουρισμός και αγροτική ανάπτυξη βρέθηκαν στο επίκεντρο, με αναφορές του Πρωθυπουργού και στην μεταξύ τους διασύνδεση, η οποία, όπως, τόνισε είναι απαραίτητη.\n«Στηρίζουμε την υγιή επιχειρηματικότητα και όχι όσους λεηλάτησαν την χώρα όλα αυτά τα χρόνια» ανέφερε μεταξύ άλλων ο πρωθυπουργός αναφερόμενος στην προσπάθεια που γίνεται στην χώρα για υγιές επιχειρείν .\nΙδιαίτερη αναφορά έκανε ο Αλέξης Τσίπρας στην εκπαιδευτική και επιστημονική κοινότητα της Κρήτης ενώ αναφέρθηκε και στην επίσκεψη του στο ΙΤΕ εκδηλώνοντας τον θαυμασμό του για την επιστημονική δουλειά που γίνεται εκεί.


Στο Dumfries με Κάρολο ο Κυριάκος. Ο ΣΥΡΙΖΑ αγαπάει Μακρόν; Καρφιά Χριστόφορου | Insider\nΜερικά χιλιόμετρα πιο κάτω, εννοείται σε παλάτι, χαλαρώνει και σκέφτεται ο άλλος πρίγκιπας, αυτός του νεοφιλελευθερισμού όπως του προσάπτουν όσοι τον ζηλεύουν φυσικά, η αυτού εξοχότης Εμανουέλ Μακρόν.\nΕίναι η νίκη του «μήνυμα υπέρ της δημοκρατίας στην Ευρώπη, αλλά και προειδοποίηση» όπως του λένε οι φίλοι του του ΣΥΡΙΖΑ; Όντως «δεν μπορεί να εφησυχάζει κανείς και ιδιαίτερα οι αριστερές, προοδευτικές δυνάμεις; Η ήττα της ακροδεξιάς - που ξεπέρασε το 40%- και των νεοφιλελεύθερων και συντηρητικών πολιτικών που την ενισχύουν, αποτελεί τη μέγιστη προτεραιότητα. Η αντιμετώπιση τους απαιτεί ενωτικές πρωτοβουλίες και συμπόρευση των προοδευτικών δυνάμεων».\nΤον έχουν καταμπερδέψει αυτοί της Κουμουνδούρου. Δεν μπορεί να καταλάβει αν το μήνυμα είναι καλό ή κακό. Τον βλέπουν ως αυτόν που εφαρμόζει νεοφιλελεύθερες και συντηρητικές πολιτικές που ενισχύουν την ακροδεξιά, ή τον έχουν στις προοδευτικές δυνάμεις; Να θυμηθεί να καλέσει Κατρούγκαλο, να του εξηγήσει.\nΕνώ, πολιτικοί του διαμετρήματος ενός Αβραμόπουλου, είναι ξεκάθαροι. «Η νίκη του Εμανουέλ Μακρόν είναι νίκη της ευρωπαϊκής Δημοκρατίας και των αξιών της και ανάχωμα στην απειλητική επέκταση του λαϊκισμού και του εθνικισμού».\nΞεκάθαρος είναι κι ο Μελανσόν. «Η εκλογή του Μακρόν είναι το χειρότερο αποτέλεσμα της πέμπτης Δημοκρατίας. Κολυμπά σε έναν ωκεανό αποχής, λευκών και άκυρων ψηφοδελτίων».\nΗ μύτη του Μπίστη\nΚρατώντας την μύτη του, ο Μπίστης αποδέχτηκε ως το λιγότερο κακό την επανεκλογή του Μακρόν. «Ανακούφιση χωρίς ενθουσιασμό. Ο κόσμος της Αριστεράς έκανε το δημοκρατικό του καθήκον. Επέλεξε την ψήφο που μυρίζει, από την ψήφο που σκοτώνει έγραψε. Ο έμπειρος Νίκος καταλήγει ότι στις βουλευτικές «ενωμένη η Αριστερά , η Ανυπότακτη Γαλλία του Μελανσόν, Πράσινοι, ΚΚ Γαλλίας και αριστεροί Σοσιαλιστές μπορούν να φέρουν ελπίδα και επιτέλους νίκη στην χώρα που καθιέρωσε την Αριστερά, στην χώρα του Λαϊκού Μετώπου».\nΔιορισμένοι αλλά ακόμα νέοι\nΟ Μπίστης ανήκει στους γεφυροποιούς του Αλέξη. Το πρώτο Πάσχα μετά το Συνέδριο βρήκε την προεδρική φρουρά (Γεροβασίλη, Σπίρτζη, κλπ) στις επάλξεις για να επουλώσει το τραύμα της εσωκομματικής αναμέτρησης. Και την ηττημένη, αλλά με 26% «ομπρέλα» να καρφώνει. «Η πρόταση του Αλέξη Τσίπρα, που υπερψηφίστηκε στις κάλπες του συνεδρίου, είχε γκρίζα ζώνη την εκλογή του 20% από νέα μέλη με ποσόστωση και ανεξάρτητα από τους ψήφους εκλογής. Ακόμα και με μία ψήφο, που λέει ο λόγος» αναφέρει σε άρθρο του ο Χριστόφορος Παπαδόπουλος.\nΚαι συνεχίζει αμείλικτος. «Παλιότερα είχε διευκρινίσει ότι η μέριμνα αφορά την ΔΗΜΑΡ, την Γέφυρα, τον Κουβέλη, τους Πασοκογενείς και την Κοινωνική Συμφωνία της Κατσέλη. Όλοι «άνθρωποι του προέδρου» δηλαδή. Οι προαναφερθέντες θεωρούνται νέα μέλη παρ’ όλο που για δύο και περισσότερα χρόνια στελεχώσανε με διορισμό τα κεντρικά όργανα του κόμματος: την Κεντρική Επιτροπή Ανασυγκρότησης, το Πολιτικό Συμβούλιο, το Πολιτικό Κέντρο. Ο γραμματέας του κόμματος υπερθεμάτισε στις διακρίσεις με επιχειρήματα που ανέσυρε από τα άπαντα του Λένιν και την εγκυκλοπαίδεια πολιτικής φιλοσοφίας… Διευκρίνισε επίσης ότι η πρόταση είναι «πακέτο», δεν έχει κανείς το δικαίωμα να διαφωνήσει με το συγκεκριμένο μέτρο και ότι μετά την απομάκρυνση από την κάλπη ουδέν λάθος αναγνωρίζεται. Η παραπάνω ευνοϊκή μεταχείριση διαβάστηκε από πολλούς ως «βουλιμία», δεν είναι αρκετό το 74%, επιδιώκεται το περισσότερο. Ενώ, από ακόμα περισσότερους κατανοήθηκε ότι αναστέλλεται το άρθρο του Καταστατικού περί ισοτιμίας της ψήφου, πριν ακόμα στεγνώσει το μελάνι της συγγραφής του».\nΡωσία, Τουρκία και Ελλάδα το ίδιο;\nΤα καρφιά της Ομπρέλας θα συνεχιστούν μέχρι 15 Μαΐου που ψηφίζουν τα μέλη του ΣΥΡΙΖΑ για Πρόεδρο, ΚΕ και Καταστατικό. Οι Προεδρικοί, εκτός από τις εσωτερικές, έχουν και τις μάχες της αντιπολίτευσης. «Ταξική μονομέρεια, γενικευμένη φτώχεια για τους πολλούς και πελατειακό κράτος για ελάχιστους. Καταστολή, αυταρχισμός, διαρκή φθορά των δημοκρατικών θεσμών και περιστολή των δικαιωμάτων. Διαρκής υποχώρηση της ηθικής και του δικαίου και «κλείσιμο του ματιού» στο σκληρό δεξιό ακροατήριο». Αυτή είναι η κατάσταση στην Ρωσία του Πούτιν; Μήπως στην Τουρκία του Ερντογάν; Λάθος! Έτσι περιγράφει την Ελλάδα του Κυριάκου, η Όλγα Γεροβασίλη. Μια χώρα αβίωτη να ζει κανείς. Απορώ πως δεν έχει ήδη φύγει αυτοεξόριστη. Αν το κάνει, συστήνω Dumfries ανεπιφύλακτα.


Παπαδόπουλος (Κόροιβος): «Πορευόμαστε στο άγνωστο!» - PatrisNews - Εφημερίδα Πατρίς Ηλείας\nΠαπαδόπουλος (Κόροιβος): «Πορευόμαστε στο άγνωστο!»\nΓιώργος Μικελόπουλος 13 Μαρτίου 2020 - 11:50 13 Μαρτίου 2020 - 10:39 Δεν επιτρέπεται σχολιασμός στο Παπαδόπουλος (Κόροιβος): «Πορευόμαστε στο άγνωστο!»\nH Aμαλιάδα και κατ’ επέκταση η Ηλεία έχει πληγεί ανεπανόρθωτα και περισσότερο από οποιαδήποτε άλλη περιοχή από την έξαρση του κορωνοϊού. Από την κατάσταση αυτή δεν θα μπορούσε να αποτελεί εξαίρεση και ο αθλητισμός του Νομού, με πιο τρανταχτό παράδειγμα τον Κόροιβο ο οποίος στην πιο κρίσιμη καμπή του πρωταθλήματος της Α2 Εθνικής, είδε την διακοπή των πρωταθλημάτων να τον αφήσει πίσω από άποψη αγωνιστικής ετοιμότητας, χωρίς να ξέρει κανείς στην ηλειακή ομάδα πότε θα επιστρέψει στη δράση.\nΟι κυανόλεκοι για τελευταία φορά προπονήθηκαν την περασμένη Τετάρτη και ακολούθως το Κλειστό της Ήλιδας σφραγίστηκε με αποτέλεσμα όλοι όσοι μετέχουν στην ομάδα και προέρχονται εκτός Ηλείας να αναχωρήσουν για τις ιδιαίτερες πατρίδες τους.\nΈνας από αυτούς, είναι και ο τεχνικός του Κοροίβου, Κώστας Παπαδόπουλος ο οποίος από την Αθήνα που διαμένει περιγράφει σήμερα στην «Πατρίς σπορ» την κατάσταση στην οποία βρίσκεται μετά τα τελευταία γεγονότα η ομάδα του.\nΑναλυτικά όσα δήλωσε ο προπονητής της ηλειακής ομάδας:\n«Εμείς κάναμε την τελευταία μας προπόνηση την Τετάρτη 4 Μαρτίου και ακολούθως οι αθλητικές εγκαταστήσεις έκλεισαν με αποτέλεσμα εγώ και τα παιδιά που δεν είναι από την Ηλεία να αναχωρήσουμε. Επιχειρήσαμε την περασμένη Δευτέρα να κατέβουμε για μια προπόνηση ωστόσο καθοδόν δεχτήκαμε ένα τηλέφωνο ότι δεν θα ανοίξει το γήπεδο και έτσι γυρίσαμε πίσω. Η ενημέρωση που έχω είναι ότι σίγουρα μέχρι την επόμενη Τετάρτη δεν θα υπάρξει αθλητική δραστηριότητα και αυτό το γεγονός σίγουρα μας πηγαίνει πίσω μιας και ότι προπόνηση γίνεται πλέον είναι ατομικά από τον κάθε αθλητή. Και εδώ στην Αθήνα δε, όλοι οι αθλητικοί χώροι είναι κλειστοί.\nΘέλω να πιστεύω πως με την επανέναρξη των πρωταθλημάτων, θα δοθεί ένα χρονικό περιθώριο στις ομάδες προκειμένου να προετοιμαστούν ωστόσο φοβάμαι μήπως αυτή η κατάσταση τραβήξει μέχρι το Πάσχα και μετά δεν έχουμε περιθώρια βάσει ημερομηνιών.\nΓια εμάς η διακοπή δεν ήρθε σε καλό σημείο μιας και κάναμε ένα καλό παιχνίδι κόντρα στον Απόλλωνα και άσχετα αν χάσαμε στο Ψυχικό, όπου λόγω τραυματισμών, μικρού ροτέισον και κούρασης από το προηγούμενο ματς τα παιδιά δεν άντεξαν, θεωρώ ότι ήμασταν σε καλή κατάσταση. Μετά τον αγώνα στην Αθήνα, μαζευτήκαμε με τα παιδιά μιλήσαμε και μπήκαν αποφασισμένοι στις προπονήσεις να αναστρέψουν την κατάσταση ωστόσο όλο αυτό μας ‘’ έκοψε’’ τα πόδια.\nΠρος το παρόν πορευόμαστε στο άγνωστο, δεν ξέρουμε πότε θα ξεκινήσουν ξανά τα πρωταθλήματα ούτε πότε θα μπορούμε να κάνουμε προπόνηση, ωστόσο θεωρώ σωστή την αναβολή αφού η υγεία είναι πάνω απ’ όλα ενώ ημίμετρα του τύπου κεκλεισμένων των θυρών δε θεωρώ ότι βοηθούν σε κάτι, αφού μπορεί και κάποιος αθλητής να νοσεί, υπάρχουν άλλωστε πρόσφατα παραδείγματα και αυτός με τη σειρά του να κολλήσει κάποιον συμπαίκτη του και αυτός την οικογένεια του και να γίνει πυραμίδα!»\nΑναβολή και στην Basket League\nΟ ΕΣΑΚΕ ανακοίνωσε την αναβολή της 21ης αγωνιστικής της Basket League για προληπτικούς λόγους δημόσιας υγείας.\nΑ2 ΜΠΑΣΚΕΤΚΟΡΟΙΒΟΣΚΟΡΟΝΑΙΟΣΚΟΡΟΝΟΙΟΣΠρώτο Θέμα Αθλητικά\nΤσίπρας για 12 μίλια στο Ιόνιο: Καλωσορίζουμε την κυβέρνηση της ΝΔ στη στρατηγική του ΣΥΡΙΖΑ\nΚ.Υ. Γαστούνης και Βάρδας: Πρεμιέρα εμβολιασμών στις 10 Φεβρουαρίου\n20 Ιανουαρίου 2021 - 14:56\n20 Ιανουαρίου 2021 - 12:47


«Κυανέρυθρη» βραδιά - www.volleyplanet.gr : Ειδήσεις (νέα) για το Βόλλευ – News for Volleyball\nΜια ξεχωριστή βραδιά προς τους φίλους της ομάδας χάρισε στην Πλατεία Νέας Σμύρνης ο Πανιώνιος. Ο «Ιστορικός» λίγο πριν ξεκινήσει η αγωνιστική δράση στην Α2 των γυναικών φρόντισε να παρουσιάσει τη νέα φανέλα, αλλά και την ομάδα του Νίκου Κωστακόπουλου που φιλοδοξεί να έχει πρωταγωνιστικό ρόλο και να διεκδικήσει την άνοδο και την επιστροφή του Συλλόγου στην Α1.\nΗ παρουσία των αθλητριών του Πανιωνίου όπως ήταν φυσικό έκλεψε την παράσταση, αφού οι «κυανέρυθρες αμαζόνες» ήταν εντυπωσιακές και σε εξωαγωνιστικό επίπεδο. Τα φλάς των φωτογράφων και τα φώτα των τηλεοπτικών συνεργείων δούλευαν ακατάπαυστα με…. «κοντινά» στις κοπέλες του… Κωστακόπουλου που πρόσφεραν πολλά χαμόγελα και όμορφα πλάνα.\nΟ Νίκος Κωστακόπουλος αναφερόμενος στη νέα προσπάθεια που θα κάνει φέτος η ομάδα δήλωσε «Ο Στόχος μας είναι να κάνουμε όσο το δυνατόν μια καλύτερη πορεία. Να δουλέψουμε, να βελτιωθούμε να φθάσουμε τουλάχιστον στην 4άδα. Είναι δύσκολο όμιλος. Έχουμε 6 ομάδες με πιθανότητες ανόδου. Για να περάσω την φιλοσοφία μου στην ομάδα χρειάζεται χρόνος αλλά δεν βιαζόμαστε. Έχω καλό υλικό και θέλουμε να δουλέψουμε καλύτερα και του χρόνου να πετύχουμε κάτι καλύτερο.\nΟ Πανιώνιος κάνει κινήσεις σε άνδρες και γυναίκες και σε οργανωτικό επίπεδο. Εγώ είμαι ευχαριστημένος γιατί εκτός από το έμψυχο δυναμικό έχω εγκαταστάσεις, υλικό και γενικά ότι χρειάζομαι για να δουλέψω.\nΘα είναι αρκετά ανταγωνιστικό το φετινό πρωτάθλημα. Υπάρχουν 2-3 ομάδες που έχουν επενδύσει αρκετά λεφτά για την άνοδό τους και έχουν συμπληρώσει το ρόστερ τους με αθλήτριες Α1. Πιστεύω όμως πως θα έχουμε αρκετές εκπλήξεις και γκέλες από ομάδες. Στο τέλος θα επικρατήσει ο πιο σταθερός. Φαβορί είναι ο Αστέρας Αγίου Δημητρίου αλλά αυτό θα πρέπει να το αποδείξει και μέσα στο γήπεδο».\nΑπό την πλευρά της η αρχηγός της ομάδας Μαριλένα Σαγάνη λαμπερή και χαμογελαστή στις κάμερες και τα μικρόφωνα δήλωσε «Είναι μια όμορφη βραδιά κοντά και στην έναρξη του πρωταθλήματος. Απόψε χαλαρώνουμε λιγάκι και από αύριο ξεκινάμε δυνατά στο γήπεδο. Έχουμε φιλοδοξίες. Έχουμε κάνει μια πολύ καλή και ανταγωνιστική ομάδας. Υπάρχει μια μίξη έμπειρων αθλητριών και νεαρών κοριτσιών με ενθουσιασμό. Υπάρχει πάθος, υπάρχει αγωνιστικότητα. Σίγουρα θα έχουμε καλύτερη πορεία από την περσινή και οι στόχοι μας είναι το ίδιο. Κάτι καλύτερο από πέρσι. Περιμένουμε ένα φοβερά ανταγωνιστικό πρωτάθλημα. Κάθε Σαββατοκύριακο θα έχουν ντέρμπι όλες οι ομάδες. Δεν ξέρω ποιες ομάδες θα πρωταγωνιστήσουν αλλά κάθε εβδομάδας θα έχουμε θρίλερ».\nΠηγή Φωτογραφίας : Παναγιώτης Καρμίρης (www.panionianea.gr)


Βάση Τηλεόρασης Τοίχου 37" - 75" CRYSTAL AUDIO FM3-75-40 | Public\nΒάση Τηλεόρασης Τοίχου 37" - 75" CRYSTAL AUDIO FM3-75-40\nΗ CRYSTAL AUDIO προσφέρει μια σταθερή στήριξη για την τηλεόραση με απόλυτη ασφάλεια, ενώ το ολοκληρωμένο σύστημα διαχείρισης καλωδίων διατηρεί τα καλώδια οργανωμένα και προστατευμένα . Διαθέτει μεγάλη κλίση για τέλεια προβολή τηλεόρασης και περιστρεφόμενο βραχίονα που προσφέρει μέγιστη ευελιξία θέασης. Παράλληλα η ενσωματωμένη ρύθμιση επιπέδου εξασφαλίζει τέλεια τοποθέτηση. Μπορεί να προσαρμοστεί εύκολα και να στηρίξει έως 40 κιλά βάρος. Κατάλληλο για τηλεοράσεις από 37" έως 75".\nΚατάλληλη για οθόνες 37" - 75"


Ράδιο Αρβύλα: Παραλίγο πρώτοι στην συνωμοσιολογία οι Έλληνες | OPEN TV\nκαταχωρήθηκε: Τετάρτη 13 Ιανουαρίου 2021 22:23\nΡάδιο Αρβύλα: Παραλίγο πρώτοι στην συνωμοσιολογία οι Έλληνες\nΣτη δεύτερη θέση βγήκε, σύμφωνα με έρευνα, η Ελλάδα σε ποσοστό αρνητών του κορωνοϊού και συνωμοσιολογιών, με ποσοστό 46%. Σύμφωνα με την ίδια έρευνα, την πρώτη θέση την κατέχει η Νιγηρία, σε ποσοστό 59%.\nΚΟΡΩΝΟΪΟΣΡΑΔΙΟ ΑΡΒΥΛΑΕΡΕΥΝΑΘΕΩΡΙΕΣ ΣΥΝΩΜΟΣΙΑΣΕΛΛΑΔΑΣΥΝΩΜΟΣΙΟΛΟΓΙΑΑΡΝΗΤΕΣ ΜΑΣΚΑΣ\nΡάδιο Αρβύλα: Έκτακτο δελτίο!Οι Ράδιο Αρβύλα, διακόπτουν την κανονική ροή της εκπομπής για να πάνε σε μερικά... έκτακτα θέματα. Ράδιο Αρβύλα: Ο Λάζαρος ο ροκάςΟ «Λάζαρος ο Ροκάς» είναι πλανόδιος αλλά βάζει μία «ροκ» πινελιά στη δουλειά του. Οι Ράδιο Αρβύλα σκέφτηκαν, τι θα γινόταν αν ο «Λάζαρος ο ροκάς»... Ράδιο αρβύλα: Ο Άδωνις Γεωργιάδης και ο «τραμπισμός»Η σάτιρα στον Άδωνι Γεωργιάδη για την δήλωση του ότι θα ψήφιζε τον Τραμπ και με τα δύο χέρια. Ράδιο Αρβύλα: Το ωραίο, αυθεντικό, ερασιτεχνικό ποδόσφαιροΜε τα του κορωνοϊού, έχει λείψει από πολύ κόσμο ο αθλητισμός και δη το ερασιτεχνικό ποδόσφαιρο.


Τέλειο!!! Ναι, πολύ ωραίο, νομίζω δυστυχώς τα παράτησε αυτός\nΑποφάσισα να πίνω καφε σκέτο no ζάχαρη no γάλα ΑΛΛΑ να τον συνοδεύω πάντα με γλυκάκι.Ο συνδυασμός είναι τέλειος.Το έχεις κάνει; Μα ναι, εμένα το αγαπημένο μου είναι ο εσπρέσο σκέτος μαζί με παγωτό, γιατί προστίθεται και η ευχαρίστηση του ζεστού/κρύου\nΠόσο καιρό έχεις να πας Θεσσαλονίκη; Τελευταία φορά ήταν πέρυσι το Μάιο.\nΠοιό είναι το μέγιστο ιδανικό ύψος για τα ψηλοτάκουνα από άποψη αισθητικής και allure; Γυναίκες που φοράνε τα τόσο ψηλά τακούνια, που για να περπατήσουν είναι απαραίτητο το παπούτσι να είναι ανασηκωμένο και μπροστά (δεν αναφέρομαι σε πλατφόρμες, α και αυτές τις θεωρώ μάλλον ακαλαίσθητες) δεν μού φαίνονται εντυπωσιακές, αλλά λες και μόλις βγήκαν ή μόλις να πάνε να δουλέψουν σε στριπτιζάδικο ή σε γύρισμα τσόντας. Η εντύπωση αυτή επιτείνεται, εάν το παπούτσι είναι ολοντυμένο με glitter κλπ. Ποιά είναι η δική σου γνώμη; Περιμένω πότε θα περάσει η μόδα αυτών των παπουτσιών-στρίπερ. Δηλαδή οι στρίπερ καλά κάνουν, τι άλλο να φορέσουν - αλλά αυτά τα όργανα βασανιστηρίων μου φαίνεται ότι έχουν ξεπεράσει πολλά όρια, ότι μετά από μερικά χρόνια θα τα κοιτάμε και θα γελάμε. Ενώ μου αρέσουν τα τακούνια (δε μπορώ να τα βάλω, μου αρέσει να τα βλέπω σε άλλες), αυτές οι κοτρόνες που βάζουν τώρα μπροστά για ισορροπία είναι ακαλαίσθητες και γελοίες.\nΗ Dita von Tesse είναι φυσική ξανθιά. Το ίδιο και η Winona. Λες οι στιλίστες του να κάναν τραγικό λάθος που τις συνέστησαν το μαύρο(ή κόκκινάκι ενδεχομένως;) Νομίζω όχι, και οι δύο μοιάζουν φυσικές με τα σκούρα μαλλιά, από ξανθές στις χώρες τους έχει πήξει ο τόπος. Πρώτη φορά μου είχε κάνει εντύπωση αυτό στη Γερμανία, δεν είχα ξαναδεί άβαφτη ξανθιά ρίζα, μου φάνηκε σα να βλέπω αρνητική φωτογραφία. Όμως αυτό που δεν έχεις θέλεις...\nΌταν ξεκίνησες το μπλογκ, είχες σκεφτεί πόσο επιτυχημένο θα γινόταν κι ότι θα σου έδινε την ευκαιρία να γράφεις στη Lifo; Πώς αισθάνεσαι τώρα; Ευχαριστώ για την ερώτηση, που έλεγε και ο Σημίτης, αλλά δε νομίζω ότι είναι "τόσο πετυχημένο", για τη Lifo όμως χαίρομαι πολύ, νομίζω ότι είναι το πιο αξιοπρεπές έντυπο στην Αθήνα και το σάιτ μου φαίνεται ακόμα καλύτερο :)\nΕάν ίσχυαν πάντοτε οι κανόνες περί εισαγωγής ζώων, φυτών και τροφίμων γενικότερα, πώς θα ήταν οι κουζίνες μας και όχι μόνο; Φαντάζεσαι ελληνική κουζίνα χωρίς τομάτα; Τις πεδιάδες της Αμερικής χωρίς τα άλογα κλπ; Είδες, το ποτάμι δε γυρίζει πίσω. Ευτυχώς που υπήρξαν οι ατρόμητοι και αδίστακτοι θαλασσοπόροι, τα έκαναν θάλασσα όπου πήγαν, αλλά μας έφεραν και τις ντομάτες.\nΛένε ότι εάν συμπληρώσει κανείς το ερωτηματολόγιο ενός ψυχολόγου, τα αποτελέσματα θα καταδείξουν ότι έχει κάτι. Αυτό δεν σημαίνει ότι έχει κάποιο πρόβλημα, που τού δυσκολεύει την ζωή, απλώς κανένας οργανισμός δεν είναι τέλειος. Εάν συμπλήρωνες ένα τέτοιο τεστ, πού υποθέτεις ότι θα σκόραρες; Κατάθλιψη, ψύχωση, ψυχαναγκαστική διαταραχή, ψυχαναγκαστική διαταραχή προσωπικότητας, διπολική διαταραχή; κλπ Έτσι λένε; Λογικό ακούγεται, αλλά από τον κατάλογο που μου έδωσες δεν ταυτίζομαι με κανένα, επίσης δεν ξέρω τη διαφορά της ψυχαναγκαστικής διαταραχής με την ψυχαναγκαστική διαταραχή προσωπικότητας, οπότε μπορεί να το έχω και να μην το ξέρω. Παλιότερα θα σου έλεγα κατάθλιψη χωρίς σκέψη, αλλά όχι πια.\nΘα τρελαθώ. Αυτό! έγινε η μουσική βιομηχανία; Που να δεις κι αυτό.\nΤι κάνεις άμα βλέπεις ότι κάποιοι προχώρησαν στην ζωή ενώ εσύ έχεις μείνει λίγο πίσω; ( μη πεις τίποτα για λεωφορεία, ε; :) Άμα είναι λίγο, μην στενοχωριέσαι καθόλου :)\nΑλλά σοβαρά τώρα, και δεν το λέω έτσι πρόχειρα, η ζωή δεν είναι αγώνας δρόμου. Έτσι νομίζουμε γιατί έτσι μας μεγάλωσαν, αλλά ξέρεις φαντάζομαι πόσοι με "τέλειες" ζωές είναι απολύτως παγιδευμένοι και δυστυχισμένοι. Μπορεί να το νομίζεις επειδή κάποιος έκανε κάτι που θέλεις εσύ για τον εαυτό σου (παντρεύτηκε; αγόρασε σπίτι;) αλλά εσύ βλέπεις μόνο το απ 'έξω. Δεν είναι κούφια λόγια το "όσα ξέρει ο νοικοκύρης" και μη ζηλεύεις κανέναν, όσο καλά κι αν νομίζεις ότι τον ξέρεις κι από μέσα. Επίσης, όλα αυτά είναι παροδικά, έτσι κι αλλιώς- τη μία μοιάζει να είσαι λίγο πίσω, την άλλη βρίσκεσαι μπροστά, το ζήτημα είναι να βρεις τις δικές σου ταχύτητες.\nΝομίζω Α,μπα? πως έχει μπει το ίδιο link από Jon LaJoie.\n25 Ιανουαρίου 2012 - 3:49 π.μ.


«Να μην εθιστούμε στην στασιμότητα» – Νάντια Γιαννακοπούλου\n«Να μην εθιστούμε στην στασιμότητα»\nΆρθρο στην εφημερίδα «Τα Νέα» στις 04.02.2021\nΤο Κίνημα Αλλαγής φαίνεται να απασχολεί την επικαιρότητα αυτή την περίοδο. Επικοινωνιακά, ανεξαρτήτως λόγων, είναι καλό και σίγουρα αναπότρεπτο. Είναι, άλλωστε, το τρίτο Κόμμα στην χώρα και θα έπρεπε να ανησυχούμε ακόμα περισσότερο, αν δεν συνέβαινε αυτό. Μόνο που δεν θα πρέπει να μας απασχολεί κάθε τι που γράφεται και πολύ περισσότερο να «τα βάζουμε» με δημοσιογράφους ή δημοσκόπους, αν αυτά που γράφουν οι πρώτοι και βρίσκουν οι δεύτεροι δεν μας ικανοποιούν. Δεν μας ταιριάζουν οι θεωρίες συνωμοσίας.\nΤο πρόβλημα δεν βρίσκεται σ΄ αυτό το σημείο. Δεν είναι αν κάποιος δημοσιογράφος γράφει κάτι πιθανά αρνητικό για εμάς, ούτε αν ένας δημοσκόπος βρίσκει λίγο πάνω, λίγο κάτω θετικούς και αρνητικούς ποσοτικούς και αρνητικούς δείκτες, που μας αφορούν. Το μείζον πρόβλημα είναι ότι το Κίνημα Αλλαγής καταγράφεται, από τις εθνικές εκλογές και μετά, σε όλες τις δημοσκοπήσεις να κινείται μεταξύ 6% και 7%. Αυτό απασχολεί τα στελέχη του, τους φίλους του και είναι λογικό να αναζητούνται τα αίτια, οι λόγοι για τους οποίους δεν αρέσουμε, όπως θα έλεγε η αείμνηστη Μελίνα Μερκούρη ή τουλάχιστον που δεν αρέσουμε όσο εμείς θα θέλαμε. Θέλουν ένα Κόμμα που θα παίρνει διψήφια ποσοστά, που θα πρωταγωνιστεί, που θα καθορίζει τις πολιτικές εξελίξεις. Αυτό, δυστυχώς, δε το βλέπουμε σήμερα.\nΈχει γίνει σημαντική προσπάθεια από το Κίνημα Αλλαγής να παρουσιάσει προτάσεις για τα θέματα που απασχολούν την ελληνική κοινωνία, και ιδιαίτερα μέσα στην πανδημία. Οι περισσότεροι δέχονται ότι ο πολιτικός μας λόγος δεν έχει και δεν θα μπορούσε βέβαια να έχει σχέση με τον λαϊκίστικο λόγο του ΣΥΡΙΖΑ που φαίνεται να επιστρέφει στις αρχές της δεκαετίας του 2010. Αυτό είναι μια βάση, αλλά φαίνεται εκ των πραγμάτων ότι δεν αρκεί. Άρα έχουμε χρέος να ψάξουμε πιο βαθιά θέματα που συνδέονται με τη φυσιογνωμία μας, το αποτύπωμά μας, την συνολική εναλλακτική μας πρόταση, ακόμα και όσους μας εκπροσωπούν. Δεν αναφέρομαι στην εικόνα που έχουμε εμείς για τον εαυτό μας, αλλά την εικόνα που λαμβάνει η κοινωνία για εμάς. Γι αυτό και πρέπει να τα δούμε όλα τολμηρά, με ανοικτό πνεύμα και διάθεση να προχωρήσουμε σε όλες τις αναγκαίες αλλαγές, που θα μας επιτρέψουν να κάνουμε μια δυναμική επανεκκίνηση και ανακατάληψη του χώρου μας. Η χρονική στιγμή είναι τώρα, τώρα που η Κυβέρνηση φθείρεται και ο ΣΥΡΙΖΑ χάνει ένα 25%-30% των δυνάμεών του. Τώρα που δημιουργείται ζωτικός πολιτικός χώρος που μπορούμε να διεκδικήσουμε.\nΣτην πορεία για την Συνδιάσκεψη του Νοεμβρίου οφείλουμε να τα δούμε όλα, να κάνουμε τις απαραίτητες εκείνες αλλαγές που θα ανοίξουν τις πόρτες για μια νέα αρχή ως μεταρρυθμιστικής δύναμης του Κέντρου και της Κεντροαριστεράς. Μέχρι τότε βέβαια δεν μπορούμε να εμποδίσουμε έναν διάλογο που εκ των πραγμάτων αναπτύσσεται και τα περιλαμβάνει όλα. Ο διάλογος, ο εντοπισμός προβλημάτων, η κατάθεση σκέψεων ακόμα και υποψηφιοτήτων για την Προεδρία δεν είναι αίτια εσωστρέφειας. Αντίθετα, όπως μας διδάσκει η θυελλώδης πορεία του ΠΑΣΟΚ μπορεί να είναι και προωθητικοί παράγοντες.\nΑυτό το 6%-7% είναι που δημιουργεί, δυστυχώς, εσωστρέφεια και απογοήτευση… Αυτή η στασιμότητα, που δεν πρέπει να εθιστούμε σ΄ αυτή.\nΔημοσιεύθηκε την 4 Φεβρουαρίου 2021 από nadiagiannakopoulouPosted in Χωρίς κατηγορία\nΠροηγούμενο Προηγούμενο άρθρο: «Αυτή την κρίσιμη ώρα, χρειάζεται ένα συνολικό σχέδιο αντιμετώπισης της πανδημίας και των καταστροφικών οικονομικών επιπτώσεων της»\nΕπόμενη Επόμενο άρθρο: «Τηλεδιάσκεψη με το think-tank νέων ανθρώπων, την Συμμαχία»


Επικήδειος Γιώργου Μακρίδη | ΔΗΜΟΣ ΛΕΥΚΟΝΟΙΚΟΥ\nΜάιος 26th, 2017 Εκκλησία Αγίου Νικολάου Λάρνακας 15:30\nΦυσάει και μεγαλώνει ο άλλος, ο θάνατος, ο πόντος ο γλαυκός κι ανελέητος.\nΑυτοί οι στίχοι του Ελύτη μού έρχονται σήμερα στο μυαλό. Σήμερα που κηδεύουμε τον Γεώργιο Μακρίδη, τον Κόκο, όπως τον ξέραμε στην κωμόπολή μας. Ένα παιδί γλυκό, όμορφο, χαμογελαστό, με απέραντη καλοσύνη και ευγένεια αισθημάτων.\nΟ Κόκος γεννήθηκε και μεγάλωσε στο Λευκόνοικο σε μια επιφανή οικογένεια, του πολιτευτή Νίκου Μακρίδη. Από τη μητέρα του Χρυστάλλα πήρε την αρχοντιά, την ανθρωπιά, την ευαισθησία και τη σεμνότητα, ενώ από τον αγωνιστή πατέρα του γαλουχήθηκε εξ απαλών ονύχων στην ιδέα της πατρίδας, της αέναης προσφοράς και των υψηλών ιδανικών. Γι’ αυτό και ήταν, όπως εξάλλου όλα τα παιδιά του αείμνηστου Νίκου Μακρίδη, ιδεολόγος, υψιπέτης, μπροστάρης σε κάθε κάλεσμα της μικρής μας Κύπρου. Η αγωνιστικότητά του απαράμιλλη, το θάρρος του παροιμιώδες. Ο πόλεμος τον βρήκε στην αεροπορία στην Καντάρα, όπου υπηρετούσε ως αξιωματικός.\nΗ περιρρέουσα ατμόσφαιρα του Δήμου Λευκονοίκου αλλά και η κουλτούρα του Γυμνασίου μας άφησαν ανεξίτηλη τη σφραγίδα τους στη σφυρηλάτηση του χαρακτήρα του. Γι’ αυτό και ήταν πάντα φιλικός με όλους, απλός και καταδεχτικός, αγαπητός, προσιτός και προσηνής.\nΤον θυμάμαι στο Γυμνάσιό μας ψηλό, ευθυτενή, ευσταλή νέο, ένα παλληκάρι, λεβέντη και στο σώμα και στην ψυχή. Ταίριαζαν πολύ με τον αδελφό του τον Άντρο, και ηλικιακά και εμφανισιακά. Φαίνεται, όμως, ότι το δέσιμο των δυο αδελφιών ήταν πολύ μεγάλο. Για τούτο και δεν ξεπέρασε ποτέ τον χαμό του Άντρου. Η αγνή κι όμορφη ψυχή του λύγισε από την οδύνη της μεγάλης απώλειας.\nΣήμερα θρηνούμε μαζί με την οικογένειά του το πρόωρο τέλος του. Έφυγε νωρίς. Δεν ξέρουμε, όμως, γιατί ο Θεός θέλησε να τον πάρει τόσο νωρίς. Ίσως να λαχταρούσε η ψυχή του να ενωθεί με τον Άντρο του που τόσο του έλειψε. Ίσως, τώρα να έσωσε την ψυχή του. Θα? χει Αυτός τα σχέδιά του. Σίγουρα τον πήρε την ώρα που Αυτός ξέρει καλύτερα.\nΣτα αδέλφια του, Ισίδωρο, Σωκράτη, Παύλο και Σωτηρούλα, στον γαμπρό του Γιώργο, στις νύφες και τα αδελφότεκνά του, ευχόμαστε την εξ ύψους παρηγορίαν. Ιδιαίτερα στη Σωτηρούλα, που ζούσαν μαζί όλα τα χρόνια και είχαν έναν ιδιαίτερο δεσμό αγάπης και στοργής, που τον νοιάστηκε και τον φρόντισε. Εύχομαι η Παναγία μας να απαλύνει τον πόνο της.\nΚαλό σου ταξίδι, αγαπημένε μας Κόκο.\nΑνάλαφρη η ψυχή σου μετά την πρόσφατη ταλαιπωρία της, ας πορευτεί προς το Φως, προς την αιώνια Αλήθεια.\nΚαλοτάξιδη να’ ναι η πορεία σου και χαιρετίσματα σ’ όλους τους δικούς σου, τους τιμαριώτες τ’ ουρανού.


27 My Mini Stories ideas | χειροποίητες κατασκευές, συνταγές, κατασκευές\nCollection by Filareti Zioga\n"My mini stories" Eδώ θα μοιραστώ μαζί σου ιστορίες προσωπικές, συνταγές, προτάσεις, αποδράσεις, χειροποίητες κατασκευές και ότι άλλο προκύψει :)\nΗ διαδικασία είναι πολύ απλή και διασκεδαστική για τα παιδιά. Ξύνουμε το κριτσίνι μέχρι να δημιουργηθεί μια μύτη, τη βουτάμε στο χρώμα ζαχαροπλαστικής που θέλουμε και αφήνουμε να στεγνώσει. Οι βρώσιμες ξυλομπογίες μας είναι έτοιμες!\nSnow GlobesCakesMiniPartyDecorDecorationCake MakersKuchenCake\nΜini party στο σπίτι για τέσσερις μικρές κυρίες! Η κόρη μου ήθελε να φτιάξουμε κάτι πολύ όμορφο για να κεράσει τις φίλες της. Τα παρακάτω σοκολατένια γλυφιτζούρια τις εντυπωσίασαν και εξαφανίστηκαν αμέσως. Η διαδικασία ήταν πολύ εύκολη και διασκεδαστική. Η Νεφέλη δε σταμάτησε να παίζει με τα υλικά και να τρώει τη τρούφα.\nMiniBlogArtArt BackgroundKunstBloggingPerforming ArtsArt Education ResourcesArtworks\nΕίναι τόσο νόστιμο που έχεις πολύ σοβαρό λόγο να αφήσεις επίτηδες το τσουρέκι να μπαγιατέψει!! Ένα υπέροχο γλυκό που σου δίνει λύση για το τι να κάνεις τη βασιλόπιτα που έχει περισσέψει από τη Πρωτοχρονιά! Στο πρωτοχρονιάτικο τραπέζι μας φέτος βρέθηκαν τρεις βασιλόπιτες. Η τυχερή που κέρδισε το φλουρί της βασιλόπιτας, που κόψαμε αμέσως μετά την αλλαγή του χρόνου, ήταν η Νεφέλη. Δεύτερη χρονιά που κερδίζει το φλουρί και η χαρά της απερίγραπτη! Η πρώτη βασιλόπιτα μέχρι το πρωί είχε…\nΦέτος για το γιορτινό χριστουγεννιάτικο τραπέζι μας η παρέα συνεργάστηκε. Ο κάθε ένας ανέλαβε και ένα πιάτο. Εγώ ανέλαβα το πρώτο πιάτο, έφτιαξα μια υπέροχη βελουτέ...\nSnow GlobesMiniHome DecorDecoration HomeRoom DecorHome Interior DesignHome DecorationInterior Design\n«Δε πειράζει παιδί μου, εσύ να είσαι καλά». Με τα λόγια αυτά και μια αγκαλιά από τη μαμά όλα αλλάζουν και μια αρνητική ανάμνηση γίνεται θετική τόσο απλά. Αυτά τα λόγια της μαμάς μου δεν τα ξεχνάω ποτέ και είναι αυτά που λέω και στη δική μου κόρη όταν κάνει ζημιές.\nOatmealCookiesDrinkBreakfastDessertsBlogThe OatmealCrack CrackersMorning Coffee\nΑυτή τη συνταγή τη βρήκα πέρυσι όταν έψαχνα εναλλακτικές επιλογές για το πρωινό ή το σνακ της Νεφέλης στο σχολείο για να υπάρχει ποικιλία. Από τότε τη φτιάχνουμε συχνά. Τα μπισκότα έχουν αρκετά υλικά, αλλά η διαδικασία είναι ιδιαίτερα εύκολη.\nBrowniesPuddingMiniDessertsBlogCake BrowniesTailgate DessertsDesertsCustard Pudding\nΥπάρχει ένα ρητό που λέει: «Εννιά στους δέκα τρελαίνονται για τη σοκολάτα. Ο δέκατος απλώς λέει ψέματα» Εγώ θα το αλλάξω λίγο: «Εννιά στους δέκα τρελαίνονται για τη σοκολάτα. Η δέκατη είναι η Νεφέλη» Δεν της αρέσει καθόλου η σοκολάτα. Υπάρχει παιδί, σας λέω αλήθεια (και είναι το δικό μου) που ενώ κρατάει ένα ξυλάκι παγωτό κρέμα με επικάλυψη σοκολάτα λέει «Μαμά μπορείς να καθαρίσεις το παγωτό μου από τη σοκολάτα για να φάω τη κρέμα» Εγώ το ομολογώ, η σοκολάτα είναι μία από τις λατρείες μου…\nLiquid Measuring CupMeasuring CupsNice IdeasMiniBlogMeasuring CupBloggingMeasuring Spoons\nΠιστεύω ότι ακόμη και αν δεν είναι «τέλεια» τα χειροποίητα είδη, όταν αγοράζεις ή φτιάχνεις ένα, ξέρεις ότι το κάθε ένα από αυτά κουβαλάει μαζί του, λίγο από το χρόνο...\nΚυριακάτικο βροχερό πρωινό στο σπίτι. Νεφέλη, θεία Βάσω κι εγώ. Νεφέλη: «Μαμά, εγώ θα σας φτιάξω καφέ. Θα φτιάξω και για εμένα παιδικό καφέ (ζεστή σοκολάτα).» «Μαμά, ε...\nPuddingPlatesTablewareMiniDessertsBlogLicence PlatesTailgate DessertsDishes\n«Μαμά θέλεις να φτιάξουμε εκείνα τα νόστιμα σοκολατάκια με μέλι;» Τέλεια ιδέα. Είναι μια πολύ απλή και εύκολη συνταγή που συνήθως φτιάχνουμε παρεούλα. Ένας μικρός βοηθός που ανακατεύει,δοκιμάζει, λέει εγώ θα καθαρίσω για να λερώσει τελικά ακόμη περισσότερο, όμως πάνω από όλα διασκεδάζει, είναι σίγουρα απαραίτητος. ΣΟΚΟΛΑΤΑΚΙΑ ΜΕ MΕΛΙ\nKaiLunch BoxBlogBento BoxBloggingChicken\nΠριν γίνω μαμά έβλεπα γονείς με τα παιδιά τους κατά τη διάρκεια εξόδων τους σε καφέ, εστιατόρια ή σε εξωτερικούς χώρους. Το ζητούμενο σε μια έξοδο αναψυχής είναι να περάσουν καλά όλοι, μικροί και μεγάλοι. Παρατηρούσα όμως, ότι άλλοι περνούσαν καλά και άλλοι όχι. Όχι δηλαδή ότι κάποιοι ήταν μόνιμα οι τυχεροί. Ξαφνικά η κατάσταση άλλαζε και η μια οικογένεια έπαιρνε τη θέση της άλλης με κάποιους να αντιδρούν ψύχραιμα και κάποιους όχι. Πολλές φορές φαινόταν να γίνεται η έξοδος για τους ίδιους…\nTennis RacketCatsMiniSportsBlogHs SportsGatosBloggingCat\nΈνα θέμα που με απασχόλησε αρκετά ήταν το να φέρω κοντά το παιδί μου με τον αθλητισμό. Οι λόγοι γνωστοί, αθλητισμός και παιχνίδι βοηθούν στη κοινωνική ανάπτυξη και ένταξη του παιδιού, στην αυτοπειθαρχία, στην ομαδικότητα, δυναμώνουν το σώμα και θωρακίζουν την υγεία του παιδιού. Επίσης μέσα από τον αθλητισμό, το παιδί μαθαίνει να διαχειρίζεται τις επιτυχίες και τις αποτυχίες. Έτσι θεώρησα πολύ σημαντικό να ξεκινήσει νωρίς τα βήματα της στον αθλητισμό. Με αυτό το τρόπο αυξάνονται οι…\nMία ατάκα της Νεφέλης που επαναλαμβανόταν συχνά τον τελευταίο καιρό. Οι υποχρεώσεις όμως και ο καιρός δεν επιτρέπουν οποιοδήποτε ταξίδι, πόσο μάλλον με πλοίο. Ένα απόγευμα όμως που περνούσα από την παραλία της Θεσσαλονίκης μου ήρθε η ιδέα. Πως δε το είχα σκεφτεί τόσο καιρό! Τα καραβάκια που αράζουν στη παραλία της Θεσσαλονίκης δίπλα στο Λευκό Πύργο είναι τέλεια για μια βολτίτσα, ειδικά για ένα παιδί που δεν έχει μπει ποτέ σε πλοίο και υπάρχει το ενδεχόμενο να ζαλιστεί. Είναι ιδανικά…\nΑπό τους πρώτους μήνες της ζωής της, διάβαζα στη κόρη μου παιδικά βιβλία. Ξεκινήσαμε με βιβλία για μωρά που έχουν ποιηματάκια, λεξούλες, όμορφες και πολύχρωμες εικόνες, κάποια ήταν αφής για να της κεντρίζουν περισσότερο το ενδιαφέρον ή είχαν μουσική. Ήθελα να αγαπάει τα βιβλία και πιστεύω ότι τα κατάφερα. Η κόρη μου είναι πλέον 5 χρονών και το να διαβάζουμε βιβλία της είναι κάτι πολύ ευχάριστο και το αναζητά. “Διαβάζει” πολλές φορές και μόνη της, γυρνάει τις σελίδες και λέει τη δική της…\nΕπιτέλους πήγαμε στο περιβόητο εργοστάσιο της σοκολάτας μέσα στη Διεθνή Έκθεση Θεσσαλονίκης. Στην είσοδο μας καλωσόρισαν με ένα κέρασμα και ξεκινήσαμε τη βόλτα μας.


Ρίχνει «βόμβες» ο Παπαγγελόπουλος: Με έγγραφα και στοιχεία θα αποδείξει τις δωροδοκίες της Novartis σε πολιτικά πρόσωπα | The Flag Report\nDate: 11/06/2021 Time: 18:35\nΕνόψει της κατάθεσής του στην ανακρίτρια για το σκάνδαλο της Novartis, ο πρώην αναπληρωτής Υπουργός Δικαιοσύνης Δημήτρης Παπαγγελόπουλος αποκαλύπτει ότι θα καταθέσει έγγραφα και στοιχεία που θα αποδεικνύουν τις δωροδοκίες σε πολιτικά πρόσωπα, ενώ ακολούθως θα ενημερώσει και τον ελληνικό λαό.\nΣε συνέντευξή του στο libre.gr ο κ.Παπαγγελόπουλος αναφέρεται και στη δίωξη του αντεισαγγελέα του Αρείου Πάγου Γιάννη Αγγελή, αλλά και στο πόρισμα του αντιπροέδρου του ΣτΕ Μιχάλη Πικραμένου, τα οποία σηματοδοτούν «την αρχή του τέλους της κατάρρευσης της μεγαλύτερης πολιτικής απάτης στην ελληνική ιστορία».\nΚαι συνεχίζοντας την αναφορά στην «πολιτική απάτη», ο κ. Παπαγγελόπουλος τόνισε για τους εμπλεκόμενους: «Στην απόπειρα πολιτικής απάτης, να ξεπλυθούν τα μεγάλα σκάνδαλα και να εμφανιστούν ως δήθεν πολιτικές σκευωρίες, πρωταγωνιστές είναι οι διεφθαρμένοι πολιτικοί και επιχειρηματίες, που θέλουν να συνεχίσουν ανενόχλητοι το πλιάτσικο και τη λεηλασία της πατρίδας μας. Μαζί τους συνεργάστηκαν και συνεργάζονται παρακρατικοί και μέλη του υποκόσμου, δημοσιογράφοι και ελάχιστοι εν ενεργεία και συνταξιούχοι εισαγγελείς».\nΕπίθεση εξαπέλυσε και στη Νέα Δημοκρατία για την οποία είπε πως «τρέμει ότι αν πιεστεί η Novartis, δεν αποκλείεται να αποκαλύψει τα ονόματα των υπουργών που δωροδόκησε», ενώ προσθέτει ότι «αντί να σχολιάζει τον ρόλο μου ως ‘εκλεκτού’ του ΣΥΡΙΖΑ, αν τολμά ας ασχοληθεί με τους δικούς της ‘εκλεκτούς’ εισαγγελείς, τις ενέργειές τους, τις καταθέσεις τους και την εν γένει συμπεριφορά τους, καθώς και με τους ‘εκλεκτούς’ υπουργούς που αναφέρονται στα έγγραφα των αρμοδίων αρχών των ΗΠΑ, ότι δωροδοκήθηκαν από τη Novartis».\nΤι σηματοδοτεί για εσάς η δίωξη σε βάρος του αντεισαγγελέα του Αρείου Πάγου Ι. Αγγελή για παράβαση καθήκοντος; Πώς τη σχολιάζετε;\nΗ ποινική δίωξη σε βάρος του κ. Αγγελή και το πειθαρχικό πόρισμα του αντιπροέδρου του ΣτΕ κ. Πικραμμένου σηματοδοτεί την αρχή του τέλους της κατάρρευσης της μεγαλύτερης πολιτικής απάτης στην ελληνική ιστορία. Της πολιτικής απάτης, που συνίσταται στην εξαπάτηση του ελληνικού λαού και της Δικαιοσύνης, προκειμένου να ξεπλυθούν τα τεράστια σκάνδαλα της Novartis και της μεγάλης φοροδιαφυγής στην Ελλάδα (λίστα Λαγκάρντ, Panama papers) κλπ και να εμφανιστούν ως δήθεν πολιτικές σκευωρίες.\nΜετά την άσκηση της δίωξης στον κ. Αγγελή, δηλώσατε ότι «και οι πολιτικοί δωροδοκήθηκαν και φοροδιαφυγή υπάρχει και η λίστα Λαγκάρντ». Θέλετε να γίνετε πιο αναλυτικός και πιο συγκεκριμένος, όσον αφορά τη δωροδοκία πολιτικών;\nΣτα χιλιάδες έγγραφα που παρέλαβα από την προκαταρκτική επιτροπή της Βουλής, που λειτούργησε σε βάρος μου ως έκτακτο κατοχικό στρατοδικείο με ναζί στρατοδίκες, υπάρχουν έγγραφα των αρμόδιων αρχών των ΗΠΑ, που αναφέρουν ονόματα και ποσά για Έλληνες πολιτικούς. Ως πρώην εισαγγελέας σέβομαι την ελληνική δικαιοσύνη. Όταν κληθώ σε απολογία από την κ. Αλεβιζοπούλου, την ανακρίτρια του Α.Π, θα αναφερθώ αναλυτικά στα στοιχεία και τα έγγραφα, που αποδεικνύουν τις δωροδοκίες της Novartis σε πολιτικά πρόσωπα. Στη συνέχεια θα ενημερώσω τον ελληνικό λαό, όπως έχω καθήκον ως Έλληνας πολίτης, για όλα τα στοιχεία που διαθέτω.\nΔηλώσατε επίσης ότι ακόμη μεγαλύτερο από το σκάνδαλο της Novartis είναι το σκάνδαλο της πολιτικής απάτης, «για να ξεπλύνουν το σκάνδαλο της Nοvartiς και της μεγάλης φοροδιαφυγής». Ποιοι εμπλέκονται σε αυτό το σκάνδαλο της συγκάλυψης και ποια είναι η στόχευσή τους;\nΣτην απόπειρα πολιτικής απάτης, να ξεπλυθούν τα μεγάλα σκάνδαλα και να εμφανιστούν ως δήθεν πολιτικές σκευωρίες, πρωταγωνιστές είναι οι διεφθαρμένοι πολιτικοί και επιχειρηματίες, που θέλουν να συνεχίσουν ανενόχλητοι το πλιάτσικο και τη λεηλασία της πατρίδας μας. Μαζί τους συνεργάστηκαν και συνεργάζονται παρακρατικοί και μέλη του υποκόσμου, δημοσιογράφοι και ελάχιστοι εν ενεργεία και συνταξιούχοι εισαγγελείς. Στο βιβλίο του «Απόπειρα δολοφονίας» ο κ. Λοβέρδος είναι ιδιαίτερα αποκαλυπτικός και αναφέρει συγκεκριμένα ονόματα και συγκεκριμένες παράνομες μεθοδεύσεις.\nΠώς σχολιάζετε το γεγονός ότι ένα χρόνο μετά τον εξωδικαστικό συμβιβασμό της Novartis στις ΗΠΑ, δεν γνωρίζουμε αν το ελληνικό δημόσιο έχει προχωρήσει σε αγωγές κατά της Novartis για αποζημιώσεις;\nΌπως το σχολιάζει ο κάθε Έλληνας. Η ΝΔ τρέμει ότι αν πιεστεί η Novartis, δεν αποκλείεται να αποκαλύψει τα ονόματα των υπουργών που δωροδόκησε. Δεν αποκλείεται βέβαια προσχηματικά να εγερθούν αξιώσεις κατά της Novartis, αφού προηγουμένως τη διαβεβαιώσουν να μην ανησυχεί γιατί σε βάθος χρόνου το θέμα θα ξεχαστεί.\nΤι απαντάτε στη ΝΔ, η οποία σε ανακοίνωσή της επαναλαμβάνει την κατηγορία κατά του ΣΥΡΙΖΑ για προσπάθεια ελέγχου της δικαιοσύνης και αναφέρει ότι «ο ΣΥΡΙΖΑ συνεχίζει να ζηλεύει το έργο του εκλεκτού για τον έλεγχο της Δικαιοσύνης υπουργού του, κ. Παπαγγελόπουλου»;\nΗ ΝΔ αντί να σχολιάζει τον ρόλο μου ως «εκλεκτού» του ΣΥΡΙΖΑ, αν τολμά ας ασχοληθεί με τους δικούς της «εκλεκτούς» εισαγγελείς, τις ενέργειές τους, τις καταθέσεις τους και την εν γένει συμπεριφορά τους, καθώς και με τους «εκλεκτούς» υπουργούς που αναφέρονται στα έγγραφα των αρμοδίων αρχών των ΗΠΑ, ότι δωροδοκήθηκαν από τη Novartis.\nΧαμός στη Βουλή: Ο Τασούλας διέκοψε τη συνεδρίαση αρνούμενος να δώσει το λόγο στον Τσίπρα! (Βίντεο)\nΝέος ΓΑΠ ο Σταϊκούρας: «Πολίτες μου ζητούν αύξηση του… ΕΝΦΙΑ!» – Η πολιτική ηλιθιότητα, είναι μεταδοτική!\nΠούτιν: «Σέβομαι τον Τραμπ! Είναι ταλαντούχος πολιτικός – Καριερίστας του κατεστημένου ο Μπάιντεν»\nΗ Αδολφίσκοι ξαναχτυπούν: Περιοριστικά μέτρα για τους ανεμβολίαστους από το φθινόπωρο


Στο πλευρό των αγροτών το Περιφερειακό Συμβούλιο Θεσσαλίας - "Όχι" σε ψήφισμα της Χρυσής Αυγής για τις "Πρέσπες" - e-thessalia.gr\nΣτο πλευρό των αγροτών το Περιφερειακό Συμβούλιο Θεσσαλίας – “Όχι” σε ψήφισμα της Χρυσής Αυγής για τις “Πρέσπες”\n1 Φεβρουαρίου 2019, 13:22 1 Φεβρουαρίου 2019\nΣτην έκδοση ψηφίσματος συμπαράστασης στον αγώνα των αγροτών και καταδίκης της ποινικοποίησης των αγροτικών κινητοποιήσεων θα προχωρήσει το Περιφερειακό Συμβούλιο Θεσσαλίας, όπως αποφάσισε στη χθεσινοβραδινή του συνεδρίαση. Αντιθέτως το Σώμα δεν ενέκρινε πρόταση της «Ελληνικής Αυγής» για να εκδοθεί ψήφισμα κατά της «Συμφωνίας των Πρεσπών», καθώς πριν από ένα χρόνο είχε εκδοθεί σχετικό ψήφισμα της Ένωσης Περιφερειών Ελλάδας.\nΈνταση επικράτησε στην αίθουσα του Περιφερειακού Συμβουλίου, όταν σύμβουλοι της περιφερειακής αρχής, αλλά και ο Τ. Γιαλαμάς λογομάχησαν με την υφυπουργό Μαρίνα Χρυσοβελώνη, όταν εκείνη υποστήριξε ότι «δεν μπορεί να ευθύνεται η κυβέρνηση για μια εισαγγελική πράξη, διότι η δικαιοσύνη δεν χειραγωγείται». Την απεμπλοκή της κυβέρνησης από τους άστοχους χειρισμούς της δικαιοσύνης, κι ίσως και της αστυνομίας ζήτησε και ο Γιώργος Σταμπουλής, από τον «Δρόμο της Ανατροπής». Το θέμα ήρθε προς συζήτηση από τον επικεφαλής της «Λαϊκής Συσπείρωσης» Τάσο Τσιαπλέ, ο οποίος κατηγόρησε την κυβέρνηση ότι με το κατηγορητήριο-εξπρές κατά των αγροτών προσπαθεί να τρομοκρατήσει το αγροτικό κίνημα, με την έναρξη των αγροτικών κινητοποιήσεων. Αν ήθελε η κυβέρνηση να βοηθήσει τους αγρότες, ας καταθέσει τροπολογία που θα τους απαλλάσσει από την κατηγορία της παρακώλυσης συγκοινωνιών. Παρεμβάσεις υπέρ των ξεσηκωμένων αγροτών πραγματοποίησαν οι σύμβουλοι Κ. Τύμπας, Λ. Λιακούλη, Τ. Γιαλαμάς, Αντ. Αδάμου και Γ. Λαδόπουλος. Από την πλευρά του ο περιφερειάρχης Κ. Αγοραστός πρότεινε στο ψήφισμα να γίνεται αναφορά, εκτός από την εισαγγελική δίωξη που είναι κατακριτέα, και στα αιτήματα των αγροτών που πρέπει να ικανοποιηθούν, με έμφαση στο κόστος παραγωγής. Οι κ.κ. Τσιαπλές, Σταμπουλής, Τύμπας, Μπίλλης, Λαδόπουλος ανέλαβαν να συντάξουν το σχετικό ψήφισμα.\nΈνταση για τις Πρέσπες\nΜε την αποχώρηση –από την αίθουσα- των συμβούλων που πρόσκεινται στις αριστερές παρατάξεις συνοδεύθηκε η απόφαση του προεδρείου να δοθεί ο λόγος στον σύμβουλο της «Ελληνικής Αυγής» κ. Καλούτσα, προκειμένου να εκδοθεί ψήφισμα κατά της «Συμφωνίας των Πρεσπών». Ο κ. Καλούτσας ζήτησε «δημοψήφισμα, προκειμένου να εκφραστεί ο ελληνικός λαός για την κατάπτυστη αυτή συμφωνία». Ωστόσο η πλειοψηφία του Σώματος αποφάσισε το θέμα να μην συζητηθεί αναλυτικά, διότι υπήρχε –ένα χρόνο πριν- ψήφισμα κατά της Συμφωνίας από την ΕΝΠΕ. «Για το ζήτημα αυτό πρέπει να εκφραστούν οι δημοκρατικές δυνάμεις του Π.Σ. και θεωρώ ότι μας εκφράζει η εκφρασθείσα άποψη του συνδικαλιστικού μας οργάνου, της ΕΝ.ΠΕ.» ανέφερε χαρακτηριστικά η Λίτσα Λιακούλη. «Αυτή η άθλια συζήτηση περί δημοκρατικού τόξου που γίνεται στη Βουλή δεν πρέπει να μεταφέρεται στο Περιφερειακό Συμβούλιο» αντέτεινε ο αντιπεριφερειάρχης Δημ. Παπαδημόπουλος, αποχωρώντας από την αίθουσα.\nΗ χθεσινή –πρώτη για το 2019- συνεδρίαση του Περιφερειακού Συμβουλίου ξεκίνησε με την κοπή της βασιλόπιτας, παρουσία του Μητροπολίτη κ.Ιερώνυμου, ενώ τυχερός αναδείχθηκε ο σύμβουλος της πλειοψηφίας Βασ. Αναγνωστόπουλος, ο οποίος κέρδισε ένα στιλό.\n*Επίσης ο επικεφαλής της Οικολογικής Θεσσαλίας Νίκος Πουτσιάκας ενημέρωσε τους συναδέλφους του ότι στις επόμενες συνεδριάσεις, την παράταξη θα εκπροσωπεί ο Νίκος Σαμαράς. Κώστας Αγοραστός και Λίτσα Λιακούλη έπλεξαν το εγκώμιο του αποχωρήσαντα συμβούλου της «Οικολογικής Θεσσαλίας».\nΤο σώμα έκανε δεκτή την εισήγηση της Οικολογικής Θεσσαλίας για τη συμμετοχή της Περιφέρειας Θεσσαλίας στη διευρωπαϊκή ποδηλατική διαδρομή Eurovello, αρ. 11, ενώ για την έτερη πρόταση της παράταξης σχετικά με τον υδροηλεκτρικό σταθμό Πηνειού στο ύψος του Βρυοτόπου, έγινε αναφορά για μη τήρηση των περιβαλλοντικών μελετών και για ενημέρωση της αδειοδοτήσας αρχής που είναι η Αποκεντρωμένη Υπηρεσία.\nΠροηγούμενο ΆρθροΌταν η Τέχνη θεραπεύει, η θεραπεία γίνεται Τέχνη – «Ιστορίες ψυχής, ρόλοι ζωής» από την ΑΚΟΣ στον ΒόλοΕπόμενο Άρθρο“Η μαθήτρια που διάβαζε κάτω από στύλο της ΔΕΗ δεν είναι η μόνη – Μαθητής μελετούσε με φως από γκαζάκι”


Λάρισα – Απαγχονισμένος βρέθηκε 52χρονος επιχειρηματίας – ΤΡΙΚΚΗPress – Τα νέα των Τρικάλων\nΛάρισα – Απαγχονισμένος βρέθηκε 52χρονος επιχειρηματίας Reviewed by Momizat on Μαΐ 19 . Νεκρός βρέθηκε 52χρονος επιχειρηματίας σήμερα το πρωί στις εγκαταστάσεις τις επιχείρησής του, στην Παλαιά Εθνική Οδό Λάρισας – Θεσσαλονίκης. Σύμφωνα με πληροφορ Νεκρός βρέθηκε 52χρονος επιχειρηματίας σήμερα το πρωί στις εγκαταστάσεις τις επιχείρησής του, στην Παλαιά Εθνική Οδό Λάρισας – Θεσσαλονίκης. Σύμφωνα με πληροφορ Rating: 0\nΛάρισα – Απαγχονισμένος βρέθηκε 52χρονος επιχειρηματίας\nΔημοσιεύτηκε στις: 19 Μαΐου, 2015 στην κατηγορία: ΕΠΙΚΑΙΡΟΤΗΤΑ | σχόλια : 0\nΝεκρός βρέθηκε 52χρονος επιχειρηματίας σήμερα το πρωί στις εγκαταστάσεις τις επιχείρησής του, στην Παλαιά Εθνική Οδό Λάρισας – Θεσσαλονίκης.\nΣύμφωνα με πληροφορίες τον 52χρονο αντίκρυσαν απαγχονισμένο οι οικείοι του μέσα στην αποθήκη της επιχείρησης, ενώ όλες οι ενδείξεις για την Αστυνομία συγκλίνουν στην αυτοκτονία, καθώς έχει αποκλειστεί το ενδεχόμενο της εγκληματικής ενέργειας.


Συγκέντρωση διαμαρτυρίας των πυρόπληκτων στη Βουλή - Ειδήσεις - νέα - Το Βήμα Online\nΚινητοποίηση στη Βουλή πραγματοποίησαν το απόγευμα της Δευτέρας οι κάτοικοι των περιοχών της φονικής πυρκαγιάς στην ανατολική Αττική, διεκδικώντας «άμεσα και ουσιαστικά μέτρα» για την ανακούφισή τους.\n20 Αυγούστου 2018, 21:52 Ενημερώθηκε: 20 Αυγούστου 2018, 21:52\nΟι πυρόπληκτοι κατέθεσαν υπόμνημα στον πρόεδρο του Σώματος και στα κόμματα. Αντίστοιχο υπόμνημα κατατέθηκε και στην Περιφέρεια Αττικής ενώ σχετικό υπόμνημα κατατέθηκε και στην Περιφέρεια Αττικής.\n«Το Μάτι είναι μια νεκρή πόλη, καθημερινά αντικρίζουμε και μετράμε τις απώλειες… Οι κατασκηνώσεις όπου στεγάζονται προσωρινά οι συνάνθρωποι μας, σύντομα θα κλείσουν. Απαιτούνται άμεσα μέτρα για την συνέχιση κάποιας κανονικότητας και οπωσδήποτε ένα ολιστικό σχέδιο για την ανάταξη της περιοχής» υπογράμμισε.\nΣτο πλαίσιο αυτό, «καλέσαμε τα ΔΣ των συλλόγων, των σωματείων και των άλλων μαζικών φορέων των δήμων μας, να συνυπογράψουν το κείμενο των αιτημάτων της επιτροπής και να καταθέσουμε εγγράφως τις διεκδικήσεις σε μια μαζική παράσταση στη Βουλή και την Περιφέρεια» συνέχισε.\nΣε ό,τι αφορά το υπόμνημα, η Επιτροπή θέτει σειρά αιτημάτων οικονομικού χαρακτήρα, καθώς και άμεσα μέτρα νομικής και γραφειοκρατικής διευκόλυνσης για την ανοικοδόμηση των κατοικιών και την άμεση αποκατάσταση των υποδομών. Επίσης, ζητείται η παρέμβαση του κράτους για την κάλυψη των ελλείψεων, την στήριξη των επαγγελματιών και των μαθητών.\nΑντιπροσωπεία της Κοινοβουλευτικής Ομάδας του ΚΚΕ, αποτελούμενη από τους Γιάννη Γκιόκα και Χρήστο Κατσώτη, υποδέχτηκε, σήμερα στη Βουλή, την Επιτροπή Πυρόπληκτων Κατοίκων Ραφήνας – Μαραθώνα.